Ο Ross Brawn μιλά για τις δυσκολίες των McLaren και Williams, αλλά και της Ferrari – F1fan.gr\nΟι δυσκολίες των McLaren και Williams την περασμένη σεζόν ήταν απόδειξη ότι η Formula 1 δε δείχνει «κανένα έλεος» για ομάδες που κάνουν λάθη, σύμφωνα με τον Ross Brawn.\nΠαρά το ότι οι δύο βρετανικές ομάδες είναι μεταξύ των πιο επιτυχημένων στην ιστορία της F1, μια σειρά από θέματα τις άφησαν να παλεύουν στο κάτω μέρος της ιεραρχίας το 2018 καθώς οι αντίπαλοί τους ανέβασαν το επίπεδό τους.\nΟ Brawn θεωρεί ότι ενώ μια ομάδα που κερδίζει τίτλους όπως η Mercedes έχει επωφεληθεί από την τεράστια σταθερότητα, οι αναπροσαρμογές στα στελέχη στις McLaren και Williams τα τελευταία χρόνια συνέβαλαν στα δεινά τους.\n«Η Mercedes εξακολουθεί να έχει τους ίδιους ανθρώπους που βρήκα εκεί το 2007 και αυτό είναι περισσότερο από 10 χρόνια σταθερότητας», δήλωσε ο Brawn στο Motorsport.com. «Αυτό είναι τόσο σημαντικό.\n«Πιστεύω ότι η Williams και η McLaren, πέρασαν κάποιες αλλαγές και παίρνει πάντα χρόνο για να προσαρμοστούν σε νέες καταστάσεις. Είναι εξαιρετικές ομάδες με μεγάλη ιστορία, αλλά δυστυχώς η Formula1 δεν έχει μεγάλο σεβασμό στις ιστορίες, παρά στο ότι γίνεται στη πίστα.\n«Εμείς ως Formula1 επιθυμούμε πάρα πολύ αυτές οι ομάδες να ξαναγυρίσουν σε ανταγωνιστική φόρμα επειδή είναι σπουδαίες ομάδες και σπουδαίες μάρκες, αλλά η Formula1 δεν έχει έλεος.\n«Αν δεν κάνεις μια εργασία πρώτης τάξεως, αυτό φαίνεται κάθε Κυριακή ή κάθε επόμενη Κυριακή, έχουν την ικανότητα να επιστρέψουν σε ανταγωνιστική φόρμα, αλλά είναι μια δύσκολη δουλειά».\nΟ Brawn πιστεύει επίσης ότι η έλλειψη σταθερότητας στη Ferrari, η οποία έχασε τον πρόεδρο της, Sergio Marchionne στα μέσα του περασμένου έτους, συνέβαλε στην αποτυχία της να κερδίσει και πάλι το παγκόσμιο πρωτάθλημα.\n«Είναι σχεδόν πάντα ένας συνδυασμός πραγμάτων, δεν είναι ποτέ ένα πράγμα», πρόσθεσε ο Brawn. «Νομίζω ότι δεν υπήρχε καμία αμφιβολία με τη Ferrari, ο θάνατος του Sergio Marchionne είχε αντίκτυπο.\n«Ήταν τραγικό από μόνο του, αλλά είχε επίσης αντίκτυπο στην ομάδα. Για έναν άνθρωπο του διαμετρήματος και της στάσης του, θα είναι πάντα μια κατάσταση πολύ αποσταθεροποιητική για κάποιο διάστημα.\n«Αλλά νομίζω ότι θα έχουν κοιτάξει στο τι μάθανε, και ο Sebastian [Vettel] θα έχει δει τι έχει κάνει. Νομίζω ότι υπάρχει μεγάλη πιθανότητα ότι θα είναι εκεί και θα μάχονται [για το 2019].\n«Πρέπει να δείτε την Ferrari πριν από δύο ή τρία χρόνια για να καταλάβετε πόση πρόοδο έχουν σημειώσει. Το γεγονός ότι μιλάμε για το ότι πλησίασαν στο να κερδίσουν ένα πρωτάθλημα είναι ένα μεγάλο επίτευγμα από το πού ήταν πριν από δύο ή τρία χρόνια.\n«Είναι τόσο μεγάλη πρόκληση το να ακόμη και να κερδίσεις στη Formula 1. Αλλά για να κερδίσεις ένα πρωτάθλημα είναι ένα άλλο επίπεδο, έτσι μπορείς να μιλήσεις για κάθε ομάδα που δεν κερδίζει το πρωτάθλημα ότι έχει τις δικιές της δυσκολίες».\nCategory: FOMBy Leon Alepidis 9 Ιανουαρίου 2019\nPreviousPrevious post:Red Bull – H Honda θα έχει «party mode» φέτοςNextNext post:Ο Andreas Seidl νέος υπεύθυνος για την ομάδα της McLaren


Μπορεί η Διατροφή να Επηρεάσει τα Συμπτώματα της COVID-19; - Γ Παθολογική Κλινική Ερρiκος Ντυνάν Hospital Center\nΗ σύνδεση ανάμεσα στις διατροφικές διαταραχές και τον κίνδυνο COVID-19 θεωρείται πλέον δεδομένη και βασίζεται σε εκτενή επιστημονικά δεδομένα. Η παχυσαρκία με τη σειρά της γνωρίζουμε πλέον ότι αποτελεί έναν από τους σημαντικότερους παράγοντες κινδύνου για τη σοβαρή νόσηση από COVID-19.\nΩστόσο, ακόμα δεν έχουμε καταφέρει να απαντήσουμε γιατί ορισμένοι ασθενείς παρουσιάζουν σοβαρά συμπτώματα από την COVID-19, ενώ άλλοι παραμένουν ασυμπτωματικοί κατά τη διάρκεια της λοίμωξης.\nΟ εμβολιασμός αποτελεί ένα από τα καλύτερα μέτρα πρόληψης για την COVID-19. Η υψηλή αποτελεσματικότητα αλλά και η ασφάλεια των εμβολίων έχουν αποδειχθεί από αρκετές μελέτες οι οποίες έχουν δείξει επίσης ότι τα εμβόλια θα πρέπει να αποτελούν την πρώτη προσέγγιση για τη μείωση του κινδύνου COVID-19. Σύμφωνα με τελευταία δεδομένα, η διατροφή αποτελεί έναν ακόμα παράγοντα που μπορεί να βοηθήσει στην πρόληψη της COVID-19 και αυτή τη στιγμή αρκετές μελέτες εξερευνούν το ρόλο της στην επίτευξη του παραπάνω στόχου.\nΗ τελευταία έρευνα που δημοσίευσε αποτελέσματα για την παραπάνω σύνδεση προέρχεται από το Μεξικό και συγκεκριμένα από το Πανεπιστήμιο της Γουδαλαχάρα. Οι επιστήμονες της μελέτης αυτής εξερεύνησαν τη σύνδεση ανάμεσα στη σοβαρότητα της COVID-19 και την καθημερινή διατροφή ενηλίκων εθελοντών. Στην έρευνα έλαβαν μέρος 236 ασθενείς με υποπτευόμενη COVID-19, εκ των οποίων οι 103 είχαν τελικά θετικές εξετάσεις για τον SARS-CoV-2. Κάθε εθελοντής συμπλήρωσε ερωτηματολόγια σχετικά με τη διατροφή που έκανε στο διάστημα των 3 μηνών πριν τις εξετάσεις για την COVID-19. Η έρευνα έδειξε ότι οι ασθενείς με θετικές εξετάσεις για τον ιό που κατανάλωναν περισσότερα όσπρια, σιτηρά και δημητριακά είχαν συνήθως μειωμένα συμπτώματα σε σχέση με τους υπολοίπους.\n«Η έρευνά μας αναδεικνύει τη σημαντικότητα της διατροφής στην εποχή της πανδημίας. Σήμερα γνωρίζουμε ότι η διατροφή μπορεί να επηρεάσει την πορεία σχεδόν όλων των νόσων, επομένως είναι λογικό να ισχύει το ίδιο και για την COVID-19», αναφέρει ο καθηγητής Elihud Salazar-Robles, επικεφαλής της μελέτης.\n«Το δείγμα που εξετάσαμε ήταν σχετικά μικρό επομένως δεν μπορούμε να πούμε ότι η έρευνα αποδεικνύει σύνδεση ανάμεσα στη διατροφή και τη σοβαρότητα της COVID-19. Ωστόσο, ακόμα και μία μελέτη αυτού του μεγέθους δείχνει πόσο σημαντική είναι η διατροφή για διάφορες παθήσεις. Από την έρευνά μας προκύπτει επίσης ότι η υγιεινή διατροφή σε συνδυασμό με τον εμβολιασμό μπορεί να περιορίσει την επιβάρυνση της COVID-19. Σε κάθε περίπτωση, από τα αποτελέσματά μας φαίνεται ότι οι γιατροί θα πρέπει να συνιστούν στους ασθενείς τους να προσέχουν τη διατροφή τους, ιδιαίτερα αν δουλεύουν σε περιβάλλον όπου υπάρχει αυξημένος κίνδυνος έκθεσης στην COVID-19», καταλήγει η μελέτη.


Μεταλλευτική Έρευνα - Σχολή Μηχανικών Μεταλλείων-Μεταλλουργών :: School of Mining and Metallurgical Engineering\nΑρχική Σελίδα Σπουδές Προπτυχιακά Κορμός Μεταλλευτική Έρευνα\nΜεταλλευτική Έρευνα (7.1.01.4)\nΤρίτη, 12.45 - 14.30, κτήριο Μηχ. Μεταλλείων - Μεταλλουργών, αίθουσα 1.01\nΠαρασκευή, 8.45-10.30, κτήριο Μηχ. Μεταλλείων - Μεταλλουργών, αίθουσα 1.01\nΠαρασκευή, 10.45-11.30, κτήριο Μηχ. Μεταλλείων - Μεταλλουργών, αίθουσα 1.01\nΓεώργιος Αποστολόπουλος , Αναπληρωτής Καθηγητής\n2 Όροφος , Γραφείο 2.30\nΤηλ. +30 210 772 2195\nΣτοιχεία Μεταλλευτικής Έρευνας, Κ. Μόδη, Αθήνα 1998\nΣημειώσεις Εφαρμοσμένης Γεωφυσικής : Αναγνωριστικές Γεωφυσικές Μέθοδοι στην Μεταλλευτική Ερευνα\nΔειγματοληπτικές Γεωτρήσεις. Εφαρμογή στη Μεταλλευτική Ερευνα\nIntroduction to Mineral Exploration, edited by C. Moon, M. Whateley and A. Evans, Blackwell Publishing, MA, USA\n“High Technology in Drilling and Exploration”, Clugh, C.P., Balkema,1992.\n“Applied Geophysics” W.M.Telford, L.P.Geldart, R.E.Sheriff, D.A.Keys, 1980, Cambridge University Press.\n“An Introduction to Geophysical Exploration” P. Kearey, M.Brooks, I.Hill, 2003, Blackwell Science Ltd.\n“Geotechnical and Environmental Geophysics” S.Ward, 1990, Investigations in Geophysics no.5, SEG.\n“Near-Surface Geophysics” D.K. Butler, 2005, Investigations in Geophysics no.13, SEG.\nΦύση της μεταλλευτικής έρευνας. Φάσεις και κίνδυνος αποτυχίας τους. Μεταβλητότητα. Κατηγορίες αποθεμάτων και βιομηχανική τους αξία. Εφαρμογές της κλασικής στατιστικής στη μεταλλευτική έρευνα. Δειγματοληπτικές γεωτρήσεις (σκοπός – μέθοδοι - γεωτρύπανα, περιστροφική διάτρηση – μηχανολογικός εξοπλισμός, τύποι αδαμαντοκοπτικών, το σύστημα κυκλοφορίας ρευστών, παράμετροι της διάτρησης, δειγματοσυλλέκτες, εδαφολήπτες)\n3-19 από «Στοιχεία Μεταλλευτικής Έρευνας»\n6-21 από «Αναγνωριστικές Γεωφυσικές Μέθοδοι στην Μεταλλευτική Ερευνα\n22-42 από «Αναγνωριστικές Γεωφυσικές Μέθοδοι στην Μεταλλευτική Ερευνα\n42-70 από «Αναγνωριστικές Γεωφυσικές Μέθοδοι στην Μεταλλευτική Ερευνα\nΑσκήσεις Υπαίθρου επεξεργασία στο Εργαστήριο\n1-59 από «Δειγματοληπτικές Γεωτρήσεις». …\n60-92 από «Δειγματοληπτικές Γεωτρήσεις». …\n20-39 από «Στοιχεία Μεταλλευτικής Έρευνας»\n50-61 από «Στοιχεία Μεταλλευτικής Έρευνας»\n62-66 από «Στοιχεία Μεταλλευτικής Έρευνας»\n67-71 από «Στοιχεία Μεταλλευτικής Έρευνας»\nΕφαρμογές Θεωρίας Πιθανοτήτων στη Μεταλλευτική Έρευνα\nΟρισμός της μεταλλευτικής έρευνας. Χαρακτηριστικά της μεταλλευτικής έρευνας που αφορούν στη διάρκεια, τις δαπάνες, το προσωπικό, καθώς και στον ενεχόμενο κίνδυνο λανθασμένης εκτίμησης. Στάδια που ακολουθούνται. Αποτελέσματα που αναμένονται.\nΒαρυτομετρική μέθοδος. Πυκνότητες πετρωμάτων. Βαρυτικές διορθώσεις. Ανωμαλία Bouguer. Επεξεργασία και ερμηνεία βαρυτικών ανωμαλιών.\nΜαγνητική Μέθοδος. Μαγνητισμός πετρωμάτων. Γεωμαγνητικό πεδίο. Οργανα μέτρησης. Επεξεργασία και ερμηνεία μαγνητικών ανωμαλιών.\nΜέθοδος Φυσικού Δυναμικού. Επεξεργασία και ερμηνεία ανωμαλιών φυσικού δυναμικού στην μεταλλευτική έρευνα και στην γεωθερμία. Μέθοδος της επαγόμενης πόλωσης και εφαρμογές της στην μεταλλευτική έρευνα. Ηλεκτρομαγνητική μέθοδος.\nΑσκήσεις υπαίθρου και επεξεργασία-ερμηνεία των μετρήσεων στο Εργαστήριο στις μεθόδους βαρυτική, μαγνητική, ηλεκτρομαγνητική\nΔειγματοληπτικές γεωτρήσεις. Στοιχεία γεωτρυπάνου, τυποποίηση διατρητικού εξοπλισμού, σωλήνωση, δειγματοσυλέκτες, εδαφολήπτες.\nΔειγματοληπτικές γεωτρήσεις. Κοπτικά άκρα. Δειγματοληψία. Ασκήσεις. Επιδειξη διαφόρων δειγματοληπτικών γεωτρήσεων σε video ή και στο ύπαιθρο.\nΣυστήματα κατάταξης αποθεμάτων κατά κατηγορίες, καθώς και οι αντίστοιχες προδιαγραφές που διευκολύνουν στον καθορισμό της βιομηχανικής αξίας κάθε κατηγορίας. Καθορισμός της οικονομικότητας του κοιτάσματος. Ενδεικτικά αποθέματα διαφόρων ορυκτών πόρων ανά τον κόσμο.\nΑριθμός ερευνητικών γεωτρήσεων και βαθμός ασφάλειας της έρευνας. Χρήση του Διαστήματος Εμπιστοσύνης για την απόδοση του σφάλματος στην εκτίμηση της μέσης τιμής της περιεκτικότητας και του πάχους του κοιτάσματος.\nΣχεδιασμός της γεωτρητικής έρευνας τόσο κατά την αναγνωριστική φάση της αναζήτησης, όσο και κατά τη φάση της συστηματικής έρευνας και αξιολόγησης της μεταλλοφορίας που εντοπίστηκε. Περιγράφονται τα είδη των χρησιμοποιούμενων ερευνητικών καννάβων γεωτρήσεων, καθώς και οι πιθανότητες εντοπισμού. Επίσης, συγκρίνονται οι αποδοτικότητές τους ανάλογα με τον τύπο του κοιτάσματος.\nΈλεγχοι Υποθέσεων και Σημαντικότητας στην εκτίμηση της μέσης τιμής της περιεκτικότητας και του πάχους του κοιτάσματος. Έλεγχος κανονικότητας της κατανομής της μεταλλοφορίας. Στατιστικός έλεγχος της προέλευσης δείγματος.\nΜελέτες περίπτωσης και ασκήσεις για την εμπέδωση της εφαρμογής της Θεωρίας των Πιθανοτήτων και της Στατιστικής σε πραγματικά προβλήματα έρευνας και εντοπισμού κοιτασμάτων.


Χονγκ Κονγκ: Συνεχίζεται η «επανάσταση της ομπρέλας» - Ξεκίνημα\nΧονγκ Κονγκ: Συνεχίζεται η «επανάσταση της ομπρέλας»\nΑνταπόκριση από το σάιτ της «Σοσιαλιστικής Δράσης», αδελφής οργάνωσης του «Ξ» στο Χονγκ Κονγκ. Επιμέλεια: Μαρία Καπαράκη\nΤις τελευταίες εβδομάδες βρίσκεται σε εξέλιξη στο Χονγκ Κονγκ ένα από τα πιο σημαντικά κινήματα των τελευταίων δεκαετιών. Οι πρώτες κινητοποιήσεις πραγματοποιήθηκαν από φοιτητές και μαθητές, εξελίχθηκαν σε αντικυβερνητικές διαδηλώσεις και καταλήψεις δημόσιων χώρων και κατάφεραν να συσπειρώσουν γύρω τους και τους εργαζόμενους, πολλοί κλάδοι των οποίων απεργούν εδώ και μέρες.\nΤο κίνημα αυτό έχει καθιερωθεί να ονομάζεται στα μέσα κοινωνικής δικτύωσης ως «η επανάσταση της ομπρέλας», μιας και οι διαδηλωτές χρησιμοποιούν ομπρέλες για να προστατευτούν από τα δακρυγόνα, και ειδικά από τα σπρέι πιπεριού που χρησιμοποιεί η αστυνομία εναντίον τους.\nΤο κίνημα γιγαντώνεται…\nΗ καταστολή με την οποία ήρθε αντιμέτωπο το κίνημα από τις πρώτες κιόλας διαδηλώσεις του Σεπτέμβρη, όχι μόνο δεν κατάφερε να το τρομοκρατήσει αλλά, αντίθετα, το συσπείρωσε και κινητοποίησε ακόμα περισσότερο κόσμο που κατέβηκε στο δρόμο ενάντια στην αστυνομική καταστολή και τις δικτατορικές μεθόδους του καθεστώτος.\nΜόλις μια βδομάδα μετά τις πρώτες κινητοποιήσεις, οι διαδηλώσεις στο Χονγκ-Κονγκ μετρούσαν μέχρι και 180.000 συμμετέχοντες. Μετά την κατάληψη της κεντρικής «Πλατείας των Πολιτών», οι καταλήψεις εξαπλώθηκαν και σε άλλους δημόσιους χώρους – σε συνοικίες όπως το Mong Kok (Μονγκ Κοκ) και το Causeway Bay (Κοζγουέι Μπέι) με δεκάδες χιλιάδες καταληψίες.\nΕπιπλέον, από τη Δευτέρα 29/9 βρίσκονται σε απεργία πάνω από 10.000 εργαζόμενοι της Γενικής Συνομοσπονδίας Συνδικάτων του Χονγκ Κονγκ (HKCTU) από κλάδους όπως οι μεταφορές, η εκπαίδευση και οι δημόσιες υπηρεσίες.\n…και η καταστολή σκληραίνει\nΉδη τις πρώτες μέρες καταλήψεων δημόσιων χώρων, η αστυνομία προσπάθησε ανεπιτυχώς να διαλύσει τη βασική, κεντρική κατάληψη. Η παρουσία των καταληψιών σε τέσσερα διαφορετικά μέρη ταυτόχρονα έπιασε απροετοίμαστη την αστυνομία, η οποία δεν κατάφερε να «σπάσει» το κίνημα. Αυτό αποτέλεσε μια πρώτη μεγάλη νίκη, αναπτερώνοντας το ηθικό των διαδηλωτών.\nΩστόσο, όσο το κίνημα εξελίσσεται, η κυβέρνηση και η αστυνομία εφαρμόζουν πιο οργανωμένα σχέδια καταστολής. Την Παρασκευή 3 Οκτώβρη, το κίνημα ήρθε αντιμέτωπο με μια πολύ πιο σκληρή επίθεση. Παραστρατιωτικές και ακροδεξιές ομάδες εξαπέλυσαν βίαιη επίθεση στην κατάληψη του Mong Kok, διαλύοντας τις εγκαταστάσεις και τραυματίζοντας δεκάδες άτομα.\nΤαυτόχρονα, οι καταληψίες στο Causeway Bay ήρθαν αντιμέτωποι με μια πανομοιότυπη επίθεση, στην οποία πήραν μέρος και «Πρωτοβουλίες ανήσυχων πολιτών» οι οποίες συνδέονται με ομάδες υπεράσπισης της αστυνομίας(!) και πίσω από τις οποίες βρίσκεται η «κομμουνιστική» δικτατορία της κινέζικης κυβέρνησης.\nΟι επιθέσεις της αστυνομίας ενάντια στις καταλήψεις ήταν απόλυτα συγχρονισμένες και οργανωμένες, και πολύ συνειδητά έγιναν μέρα-μεσημέρι, τις ώρες που υπάρχει λιγότερος κόσμος να υπερασπιστεί τις καταλήψεις.\nΤην ίδια στιγμή, το γραφείο του Λιούνγκ Τσουν – Γινγκ, του διορισμένου από την κινέζικη κυβέρνηση διοικητή του Χονγκ Κονγκ, έχει μετατραπεί σε απόρθητο φρούριο, λόγω του φόβου ότι κομμάτι του κινήματος θα επιδιώξει την κατάληψη του κτιρίου. Ο Τσουν – Γινγκ είναι μια έτσι κι αλλιώς μισητή φιγούρα για το κίνημα, υπήρξε ο οργανωτής της επίθεσης της αστυνομίας στην διαδήλωση της 28ης Σεπτέμβρη, και η παραίτησή του είναι πια –μεταξύ άλλων– ένα από τα πιο κεντρικά αιτήματα του κινήματος.\nΗ υπεράσπιση των καταλήψεων\nΠαρά τις προσπάθειες διάλυσης των καταλήψεων, τα αντανακλαστικά του κινήματος λειτούργησαν πολύ καλά για άλλη μια φορά. Λίγες ώρες μετά την επίθεση στο Mong Kok στις 3/10, στο σημείο μαζεύτηκαν πάνω από 10.000 άτομα για να υπερασπιστούν την κατάληψη.\nΤο ζήτημα της υπεράσπισης των πολλαπλών καταλήψεων που βρίσκονται σε εξέλιξη είναι ένα από τα βασικά καθήκοντα που προκύπτουν αυτή τη στιγμή, μιας και η παρουσία του κινήματος σε πολλά μέρη ταυτόχρονα αυξάνει τη δυναμική του.\nΤα κινήματα καταλήψεων δημόσιων χώρων, που έχουν ξεσπάσει όλα τα τελευταία χρόνια σε διάφορες μεριές του πλανήτη, κατάφεραν να συσπειρώσουν μεγάλα κομμάτια της κοινωνίας και, ανεξάρτητα από την τελική τους έκβαση, αποτέλεσαν στη φάση της ακμής τους μια δυναμική, μαζική επανεμφάνιση του κινήματος μετά από μια περίοδο καμπής.\nΌπως αναδεικνύει και η περίπτωση του Χονγκ Κονγκ, η φλόγα αυτών των κινημάτων δεν έχει σβήσει ακόμα, το ίδιο και η δυνατότητα τέτοιου είδους κινητοποιήσεων να μετατραπούν σε κάτι μαζικό και επικίνδυνο για το καθεστώς.\nΔεν είναι τυχαίο ότι από τις πρώτες κιόλας μέρες, στα πλαίσια της αυστηρής λογοκρισίας μπλοκαρίστηκε από την κινέζικη κυβέρνηση η ηλεκτρονική αναζήτηση για λέξεις όπως η «κατάληψη» (η λέξη «occupy», που έχει ταυτιστεί με το διεθνές κίνημα καταλήψεων δημόσιων χώρων).\nΠιέσεις για διαπραγμάτευση\nΌσο περνάνε οι μέρες, η μετριοπαθής ηγεσία του κινήματος (κυρίως δυνάμεις όπως το «Δημοκρατικό Κόμμα Κίνας») προσπαθεί όλο και περισσότερο να το οδηγήσει στην κατεύθυνση των διαπραγματεύσεων με το καθεστώς.\nΗ έκταση και η μαχητικότητα του κινήματος αυτού ήταν κάτι που εξέπληξε δυσάρεστα τα πιο συντηρητικά στελέχη της ηγεσίας του, που ξέρουν ότι τέτοια κινήματα έχουν προοπτικές να αναπτυχθούν και να βγουν εκτός του δικού τους ελέγχου. Δεν είναι τυχαίο ότι γι’ αυτό το λόγο μεγάλα τμήματα της ηγεσίας αποφεύγουν να καλέσουν σε συνέχιση των κινητοποιήσεων και να υπερασπιστούν καταλήψεις σαν αυτές του Mong Kok και του Causeway Bay.\nΤέτοιου είδους στελέχη μιλούν για πιο «πραγματιστικές» λύσεις, παροτρύνοντας ουσιαστικά το κίνημα να προχωρήσει σε συμβιβασμούς αφήνοντας την εξουσία ως έχει, πράγμα που απέχει τελείως από την «πλήρη δημοκρατία» που απαιτεί το κίνημα αυτή τη στιγμή.\nΗ συζήτηση για το κρίσιμο θέμα των «διαπραγματεύσεων» έχει ανοίξει ήδη, όπως είναι φυσικό, στο εσωτερικό του κινήματος. Σε αυτή τη φάση, η αποδοχή των διαπραγματεύσεων με την κυβέρνηση από την πλευρά του κινήματος θα ήταν καταστροφική μιας και θα μετέφερε τον κρίσιμο αυτό αγώνα από τους δρόμους στα τραπέζια συζητήσεων.\nΣήμερα το Χονγκ Κονγκ κυβερνάται ως ειδική διοικητική περιοχή και απολαμβάνει σχετικά υψηλό βαθμό αυτονομίας από την Κίνα για μια σειρά από ζητήματα και αποφάσεις. Πρόκειται για το γνωστό πολιτικό μοντέλο με τίτλο «μία χώρα, δύο συστήματα».\nΩστόσο, το μοντέλο αυτό γίνεται όλο και λιγότερο δημοφιλές όσο περνάει ο καιρός. Είναι ενδεικτικό ότι σε πρόσφατη δημοσκόπηση που δημοσίευσε η εφημερίδα South China Morning Post –πριν ξεσπάσει το κίνημα– το 53% του κόσμου δήλωνε ότι δεν έχει καμία εμπιστοσύνη στο συγκεκριμένο μοντέλο.\nΑυτή τη στιγμή είναι εξαιρετικά σημαντικό για το κίνημα να παλέψει να επεκταθεί και έξω από τα σύνορα του Χονγκ Κονγκ, δηλαδή στην υπόλοιπη Κίνα.\nΣε αυτή τη φάση ένα κομμάτι του κινήματος, ειδικά αυτό που επηρεάζεται από τις πιο συντηρητικές τάσεις του, πιστεύει ότι κάτι τέτοιο δεν πρέπει να γίνει, γιατί θα προκαλέσει την οργή της κινέζικης «κομμουνιστικής» δικτατορίας και θα οδηγήσει σε ακόμη μεγαλύτερη καταστολή.\nΕιδικά στην κρίσιμη καμπή που βρίσκεται τώρα ο αγώνας, η νοοτροπία αυτή δεν έχει τίποτα να προσφέρει. Η ιδέα ότι ένα σχετικά δημοκρατικό Χονγκ Κονγκ μπορεί να υπάρξει μέσα σε μια αυταρχική Κίνα είναι μια μεγάλη αυταπάτη. Είτε η μάχη για τα δημοκρατικά δικαιώματα θα επεκταθεί και εκτός του Χονγκ Κονγκ, με στόχο την πτώση του δικτατορικού καθεστώτος του ΚΚ Κίνας, είτε αυτό θα καταπνίξει κάθε αυτονομία και δημοκρατικό δικαίωμα που παλεύει να κερδίσει ή απολαμβάνει ήδη ο λαός του Χονγκ Κονγκ. Μέση οδός δεν υπάρχει.\nΕίναι απαραίτητο να γίνει έκκληση στους εργαζόμενους και τη νεολαία της ηπειρωτικής Κίνας να συμμετάσχουν στον αγώνα ενάντια στο αντιδημοκρατικό καθεστώς. Είναι ξεκάθαρο ότι όσο το ΚΚ βρίσκεται στην εξουσία δεν υπάρχει περίπτωση να γίνουν δημοκρατικές εκλογές στο Χονγκ Κονγκ (το βασικότερο αίτημα του κινήματος). Μόνο η ανατροπή αυτού του καθεστώτος θα επιτρέψει κάτι τέτοιο και για να γίνει αυτό απαιτούνται δυνάμεις πολύ μεγαλύτερες από αυτές των εργαζομένων και της νεολαίας του Χονγκ Κονγκ.\nΑπαραίτητα βήματα για τη συνέχιση και επιτυχία του αγώνα\nΓια να προχωρήσει μπροστά ο αγώνας που εξελίσσεται στο Χονγκ Κονγκ χρειάζεται, όχι μόνο να επεκταθεί, αλλά και να συγκροτηθεί από οργανωτική άποψη.\nΠρόκειται για ένα κίνημα που ξέσπασε αυθόρμητα ξεκινώντας από τη νεολαία –πράγμα εξαιρετικά σημαντικό– το οποίο όμως κινείται χωρίς σχεδόν κανένα πρόγραμμα, οργάνωση ή συγκροτημένη ηγεσία, ακολουθώντας το ίδιο μοτίβο με πολλά άλλα εξαιρετικά μαζικά κινήματα (ακόμη και επαναστάσεις) που είδαμε σε παγκόσμια κλίμακα τα τελευταία χρόνια.\nΣε αυτή τη φάση το κίνημα χρειάζεται να οργανωθεί και να επεξεργαστεί ένα καθαρό πρόγραμμα διεκδικήσεων. Είναι απαραίτητο να χτιστούν δημοκρατικές απεργιακές επιτροπές και επιτροπές κατάληψης, που θα συνδέουν τις μάχες από όλους τους διαφορετικούς χώρους και θα παίρνουν όλες τις σημαντικές αποφάσεις για την πορεία του αγώνα. Επιπλέον, είναι ζωτικής σημασίας η οργάνωση της αυτοάμυνας του κινήματος απέναντι στις βάναυσες επιθέσεις που δέχεται από την αστυνομία και το καθεστώς.\nΗ απουσία ενός μαζικού αριστερού ριζοσπαστικού εργατικού κόμματος στο Χονγκ Κονγκ αποτελεί ανάχωμα στην πορεία του κινήματος, γι’ αυτό και το χτίσιμο του αποτελεί καθήκον ιστορικής σημασίας για τους εργαζόμενους και τη νεολαία. Ένα τέτοιο κόμμα θα πρέπει να συνδέει την πάλη για δημοκρατία, με τον αγώνα ενάντια στον καπιταλισμό και ενάντια στο σάπιο «κομμουνιστικό» καθεστώς της Κίνας – για τη δημοκρατική διαχείριση της οικονομίας από τους εργαζόμενους και την κοινωνία και για πραγματικό σοσιαλισμό.\nΠροηγούμενο άρθροΣήμερα, 7/10 η συναυλία για τα 3 χρόνια του ΚΙΑ Θεσ/νίκης\nΕπόμενο άρθροΒόλος: Η «αξιολόγηση», οι απολύσεις στους Δήμους και η στάση του Αχιλλέα Μπέου


Βρείτε ποιος σας κλέβει Wi-Fi ~ fotovoltos\nΒρείτε ποιος σας κλέβει Wi-Fi\n7:09 π.μ. fotovoltos.gr No comments\nWi-Fi στο σπίτι. Καμία φορά η σύνδεσή σας μπορεί να σας προβληματίσει. Μήπως όμως δε φταίει ο πάροχός σας αλλά απλά κάποιος σας κλέβει το Wi-Fi; Ακόμη κι αν δεν το έχετε "ανοικτό" χωρίς κωδικό, μπορεί κάποιος να\nέχει βρει το password σας (ειδικά αν δεν έχετε αλλάξει το προκαθορισμένο του router) και να χρησιμοποιεί τη σύνδεσή σας.\nΠώς θα τον εντοπίσετε λοιπόν;\nΑς δούμε ένα-ένα τα βήματα που πρέπει να ακολουθήσετε:\n1. Κάντε Login στο router σας (να σημειώσουμε ότι διαφορετικά routers έχουν διαφορετικά login styles οπότε πρέπει να βρείτε αυτό που αντιστοιχεί στη δική σας συσκευή). Πληκτρολογήστε την IP address του router στο browser address bar κατευθείαν (π.χ. 192.168.0.1 ή 192.168.1.1 ή 192.168.1.254 - Εάν τα παραπάνω δεν δουλεύουν, μπορείτε να δοκιμάσετε routerlogin.com και θα ανακατευθυνθείτε στο router admin panel σας).\n2. Εισάγετε τα administrator username και password.\n3. Όταν μπείτε στο Αdmin panel, ψάξτε για menu options όπως είναι τα "Connected devices" ή "Attached devices".\nΕάν βρείτε αυτό το menu, θα μπορέσετε να δείτε τη MAC Address, την IP Address και το Device name όλων των συσκευών που είναι συνδεδεμένες στο δίκτυό σας. Στην εικόνα παρακάτω μπορείτε να δείτε πώς φαίνεται το «Attached devices».\n4. Εάν παρατηρήσετε το όνομα κάποιου extra χρήστη ή extra συσκευής, τότε αυτός είναι ο εισβολέας που χρησιμοποιεί το Wi-Fi σας χωρίς την άδειά σας.\nΠώς θα τον σταματήσετε;\nΜπορείτε να ακολουθήσετε τα εξής βήματα για να διασφαλίσετε όσο περισσότερο μπορείτε το δίκτυό σας:\n1. Αλλάζετε αμέσως τον κωδικό, και θέτετε κάποιον πιο ισχυρό.\n2. Μπορείτε να απενεργοποιήσετε το SSID broadcast.\n3. Για αποτελεσματικότερη λύση μπορείτε να θέσετε ένα φίλτρο που να βασίζεται στην MAC address των συσκευών.\nΜε ποια διατροφή θα ξεβουλώσετε τις αρτηρίες σας\nΤα ροφήματα που δεν πρέπει να πινουμε τις μέρες του καύσωνα!\n10 τροφές που καίνε το λίπος της κοιλιάς!\nΠότε πρεπει να βάζουμε κολλύριο στα μάτια;\nΚαφές κανονικός VS ντεκαφεϊνέ\nΑρνί στο φούρνο με γλυκοπατάτες\n27η Πανελλήνια Ραδιοερασιτεχνική Συνάντηση (HAMFEST 2019)


Δέσμη μέτρων για την στήριξη του πρωτογενούς τομέα ανακοίνωσε στη Βεργίνα τηλεόραση ο υπουργός Αγροτικής ανάπτυξης και Τροφίμων Μάκης Βορίδης | Νέα 24 ώρες την ημέρα\nΑρχική ΕΛΛΑΔΑ Δέσμη μέτρων για την στήριξη του πρωτογενούς τομέα ανακοίνωσε στη Βεργίνα τηλεόραση...\nΔέσμη μέτρων για την στήριξη του πρωτογενούς τομέα ανακοίνωσε στη Βεργίνα τηλεόραση ο υπουργός Αγροτικής ανάπτυξης και Τροφίμων Μάκης Βορίδης\nΔέσμη μέτρων για την στήριξη και την ανάπτυξη του πρωτογενούς τομέα ανακοίνωσε στην εκπομπή σχολιάζοντας την επικαιρότητα με τον Στέργιο Καλόγηρο στη Βεργίνα τηλεόραση ο υπουργός αγροτικής ανάπτυξης και τροφίμων Μάκης Βορίδης που περιλαμβάνουν φθηνά δάνεια για τους αγρότες με χαμηλό ή και μηδενικό επιτόκιο.\n“Το υπουργείο μας δεν κάνει κοινωνική αλλά αναπτυξιακή πολιτική. Στηρίζουμε το παραγωγό και τα προϊόντα του. Να μη συγχέεται με το υπουργείο εργασίας και κοινωνικής πολιτικής” τόνισε χαρακτηριστικά ο κ. Βορίδης και συνέχισε : “Υπάρχουν τομείς που θα ενισχυθούν άμεσα όπως ανθοπαραγωγοί, αλιείς, ιχθυοκαλλιεργητές, παραγωγοί φράουλας κάποιων οπωροκηπευτικών και η αιγοπροβατοτροφία που επλήγη σοβαρά λόγω των περιοριστικών μέτρων”.\nΣτον αντίποδα της κρίσης της πανδημίας, παρατηρήθηκε αύξηση της τάξεως 15% – 30% σε εξαγωγές πορτοκάλιών , σε ρύζια ,ακτινίδια , σιτηρά.\n“Αναδεικνύεται η αξία του πρωτογενούς μας τομέα Μέσα στη κρίση της πανδημίας η παραγωγή δεν έκλεισε όταν όλα μπήκαν στον “πάγο” και δεν μας έλειψε τίποτα” επισήμανε ο υπουργός.\nΓια τα σενάρια επικείμενης επισιτιστικής κρίσης ξεκαθάρισε πως θα γίνουν πραγματικότητα στις εξής περιπτώσεις : “Εάν δεν έχουμε παραγωγική συνέχεια και αν δεν έχουμε μεταφορές , διαμετακόμιση ανοιχτή θα έχουμε επισιτιστική κρίση. Αν υπάρξουν τεχνητοί περιορισμοί στη διακίνηση τροφίμων, αν κλείσουμε τα σύνορα και γίνονται εμπορικά παιχνίδια και μάλιστα θα έχουμε και μεταναστευτική κρίση. Από τα τρόφιμα δεν μεταδίδεται ο ιός άρα δεν πρέπει να υπάρχουν περιορισμοί. “\nΣε ότι αφορά στην έλλειψη εργατών γης ο κ. Βοριδης τόνισε :” Ήδη φέραμε χέρια από το εξωτερικό με ασφάλεια και παράλληλα μετατρέψαμε το επίδομα ανεργίας σε επίδομα εργασίας. Πριμοδοτούμε την απασχόληση στις αγροτικές εργασίες μια ιδέα που στήριξε από την πρώτη στιγμή τόσο ο πρωθυπουργός Κ. Μητσοτάκης όσο και ο υπουργός εργασίας Γ. Βρούτσης”.\nΣτις σκέψεις του Υπουργού είναι να βγουν οι φόροι για το αγροτικό πετρέλαιο όταν το επιτρέψουν οι δημοσιονομικές συνθήκες.\nΟ κ. Βορίδης αποκάλυψε πως γίνονται προσπάθειες σε συνεργασία με την ευρωπαϊκή επιτροπή αντί για 15 Οκτωβρίου οι επιδοτήσεις να δοθούν μέχρι τέλη Ιουνίου λόγω των συνθηκών.\nΑναφορικά με τις ζημιές που υπέστησαν οι ελαιοπαραγωγοί της Κρήτης είπε πως θα αποζημιωθούν από τον ΕΛΓΑ και θα υπάρξουν ενισχύσεις και από την Ευρωπαϊκή επιτροπή.\nΟ υπουργός αναφέρθηκε και στις παράνομες ελληνοποιήσεις μελιών που “σκοτώνουν” όπως είπε τη μελισσοκομία για αυτό εντείνονται και οι έλεγχοι και γίνεται πιο αυστηρή η νομοθεσία για τους παραβάτες.\nΣε ότι αφορά τους ροδακινοπαραγωγούς, η άρση του εμπάργκο με την Ρωσία δεν μπορεί να γίνει μονομερώς, ξεκαθάρισε.\nΤέλος χαρακτήρισε και πάλι “Κακή συμφωνία” τη συμφωνία των Πρεσπών, με μόνιμα στοιχεία τριβής. “Οι δυνατότητες μας δυστυχώς είναι περιορισμένες” , κατέληξε.\nΠροηγούμενο άρθροΝέα επιχείρηση της Αστυνομίας για την απομάκρυνση νεαρών έξω από μπαρ\nΕπόμενο άρθροΣτήριξη των επαγγελματιών από τον Δήμο Θεσσαλονίκης


Ερωτική σχέση: Με αγχώνει η δέσμευση και δεν μπορώ να ανοιχτώ στους άλλους - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Teens / Ερωτική σχέση: Με αγχώνει η δέσμευση και δεν μπορώ να ανοιχτώ στους άλλους\nΣεπτέμβριος 25, 2018\tTeens\nΘα ήθελα να ρωτήσω πώς θα μπορούσα να βελτιώσω το γεγονός ότι με αγχώνει η δέσμευση (ερωτική). Δεν είναι ότι δεν μου αρέσει, απλά δεν νιώθω άνετα στο να ανοιχτώ σε κάποιον με τον οποίο θα έχω ερωτική σχέση. Δεν ξέρω πώς γίνεται να το αλλάξω αλλά θα το ήθελα πολύ. Με δυσκολεύει πολύ στις σχέσεις τι οποίες αναπτύσσω διότι δεν μπορώ ούτε να ανοιχτώ αλλά ούτε και να το το αφήσω έτσι. Προσπαθώ απλά δεν μου βγαίνει… Σαν να ντρέπομαι να μιλήσω.\nΚαταλαβαίνω ότι σας είναι δύσκολο να ανοιχτείτε και να εκθέσετε κομμάτια του εαυτού σας σε κάποιον με τον οποίο έχετε ερωτική σχέση. Αλλά, όπως όλες οι σχέσεις, έτσι και η ερωτική, χρειάζεται χρόνο για να χτιστεί η εμπιστοσύνη και ο σεβασμός ώστε να υπάρξει το κατάλληλο έδαφος για να “ανοιχτείτε” και να μοιραστείτε πιο βαθιά κομμάτια του εαυτού σας .\nΟ χρόνος βοηθάει στην εξοικείωση και στην οικειότητα αλλά -το πιο σημαντικό απ’ όλα- η διάθεση για μοίρασμα και αλληλεπίδραση είναι που βοηθάει στο να υπάρξουν οι συνθήκες για να γνωριστείτε με τον άλλο και όχι να τον αξιολογήσετε ή να τον κρίνετε.\nδέσμευση , ερωτική σχέση , σχέση


Βρετανός τραγουδιστής Άδελε ήταν 30 ετών. Το ντεμπούτο άλμπουμ κυκλοφόρησε το 2008 - και αμέσως έγινε ένα από τα αγαπημένα του κοινό και κριτικούς μουσικής. Πλήρες όνομα του τραγουδιστή - Adele Laurie Μπλε Adkins\nΚατά τη διάρκεια των δέκα χρόνια της δημιουργικής κορίτσι καριέρας του κέρδισε όλα τα αναγνωρισμένου κύρους κόσμο βραβεία: πολλές φορές έγινε ο νικητής του «Grammy», Brit Awards, American Music Awards.\nΕπίσης, Άδελε - νικητής του αγαλματίδιο «Όσκαρ» για το soundtrack για την ταινία του James Bond «Skayfoll». Το 2014, τα επιτεύγματα της γιόρτασε σε κρατικό επίπεδο: ο τραγουδιστής είχε απονεμηθεί το OBE για την προσφορά του στον πολιτισμό και την τέχνη.\nΗ Adele αποφοίτησε από BRIT School στο Croydon. Στην ομιλία του στο Μοντρέ της Ελβετίας. 2008\nΓια Skyfall τραγούδι που έγινε το soundtrack σε μία από τις ταινίες του James Bond, η Adele έχει λάβει «Όσκαρ» και «Χρυσές Σφαίρες».\nΗ Adele εαυτό έγραψε τους στίχους.\nAdele ενθαρρύνει τα κορίτσια να εκτιμήσουν την προσωπικότητά τους: «Δεν πρέπει ποτέ να δούμε το εξώφυλλο του περιοδικού ή την ηρωίδα της ταινίας και πείτε στον εαυτό σας:». Πρέπει να δούμε το ίδιο - και στη συνέχεια να γίνει επιτυχής "\nΤο 2012, ο τραγουδιστής απονεμήθηκε το Τάγμα της Βρετανικής Αυτοκρατορίας. Το βραβείο παραδόθηκε σε αυτήν ο πρίγκιπας της Ουαλίας, Charles.\nAdele έχει κυκλοφορήσει τρία άλμπουμ, που ονομάστηκαν "19", "21", "25".\nΤο 2017, η Adele για «Grammy» βραβείων που έχει κερδίσει σε πέντε κατηγορίες στους πέντε.\n«Δεν μπορώ να κάνω τη μουσική όταν είναι ευτυχισμένη. Αν η ζωή μου θα είναι τόσο γαλήνια, δεν θα μπορούσα να γράψω, θα καταστρέψει τα πάντα - μόνο για να επιστρέψει έμπνευση», - δήλωσε στους δημοσιογράφους Adele\nΣκύλος βρέθηκε καρκίνου σε 550 άτομα


Προσφέρει το ιατρικό της τιμ στον Μπερίσο η Μπαρτσελόνα – Sportfmpatras.gr\nHome›ΠΟΔΟΣΦΑΙΡΟ›Προσφέρει το ιατρικό της τιμ στον Μπερίσο η Μπαρτσελόνα\nΗ Σεβίλλη επιβεβαίωσε ότι ο προπονητής της πάσχει από καρκίνο του προστάτη\nΛίγες ώρες μετά τη διαρροή ότι ο προπονητής της πάσχει από καρκίνο του προστάτη, η Σεβίλλη προχώρησε και με επίσημο τρόπο στην επιβεβαίωση των άσχημων μαντάτων για τον Εντουάρντο Μπερίσο. Αυτό έκανε πολύ κόσμο να κινητοποιηθεί, μεταξύ των οποίων και η Μπαρτσελόνα.\nΟ Αργεντινός κόουτς ενημέρωσε για την κατάσταση της υγείας του τους ποδοσφαιριστές του, στην ανάπαυλα του αγώνα με τη Λίβερπουλ, όταν το σκορ ήταν στο 0-3. Αυτό έφερε αντίδραση από πλευράς Σεβιγιάνων, που ισοφάρισαν σε 3-3, σε ένα τρομερό come back στο δεύτερο μέρος. «Οι εξετάσεις στις οποίες θα υποβληθεί, θα καθορίσουν και τη θεραπεία που θα χρειαστεί να ακολουθήσει. Τον στηρίζουμε απεριόριστα ως σύλλογος και του ευχόμαστε ταχεία ανάρρωση…», ήταν το μήνυμα της ομάδας.\nΗ ανακοίνωση αυτή δεν άφησε αδιάφορο τον καταλανικό σύλλογο, καθώς προσφέρθηκε να του κάνει την εγχείρηση, διότι διαθέτει την κατάλληλη εμπειρία, λόγω των παρόμοιων περιστατικών με τους Ερίκ Αμπιντάλ και Τίτο Βιλανόβα.\nΤο All Star Game επιστρέφει στην Πάτρα\nΟι κληρώσεις για ΝΟΠ και ΝΕΠ σε ...\nΟυρές έξω από το Καμπ Νου για τον Κουτίνιο! (pics & vid)\nΤα… πήρε με τους οπαδούς της Μπαρτσελόνα ο Βαλβέρδε (vid)\n«Βλέπει» Λεμάρ η Μπαρτσελόνα


Αναστασιάδης για EastMed: Αν το σχέδιο δεν είναι εφικτό, είμαστε έτοιμοι να εξετάσουμε άλλες επιλογές - BusinessNews.gr\nH ίδια η EE έχει υιοθετήσει το έργο αυτό ως έργο «κοινού ενδιαφέροντος» και έχει επενδύσει στις μελέτες που το αφορούν, επισήμανε ο Πρόεδρος της Κύπρου.\nΤονίζει ότι η συνεργασία με την Ελλάδα και το Ισραήλ εκτείνεται και σε δεκάδες άλλους τομείς - οικονομία, επενδύσεις, τουρισμός, πράσινη ανάπτυξη, άμυνα, ασφάλεια κλπ, - και ότι ο αγωγός αυτός είναι ένα μόνο μέρος αυτών των συνεργασιών. «Οι τριμερείς συναντήσεις δεν έγιναν για να κατασκευαστεί ο EastMed. Για αυτό άλλωστε και ανάλογες συναντήσεις έχουμε με όλες τις χώρες της περιοχής και του Αραβικού Κόλπου».\n- Έχετε πει πως το σχέδιο για τον EastMed είναι στο στάδιο της μελέτης. Αν κρίνουμε και από την τελευταία εξέλιξη, ωστόσο, όταν το ερευνητικό πλοίο Nautical Geo το σταμάτησαν τα τουρκικά πλοία, θα μπορούσαμε να πούμε πως οι περιβόητες μελέτες αποτελούν υπεκφυγή, ρωτήθηκε ο Πρόεδρος, για να απαντήσει: «Σε καμία περίπτωση. Οι περιβόητες, όπως τις χαρακτηρίζετε, μελέτες είναι ένα πραγματικό γεγονός και όχι βέβαια υπεκφυγή. Το ότι αναφέρεστε στο Nautical Geo και στις δραστηριότητές του το επιβεβαιώνει. Είναι μελέτες, που όπως είπα ξανά, εντάσσονται μέσα στο ευρωπαϊκό πλαίσιο για υλοποίηση του έργου που έχει χαρακτηριστεί ως Κοινού Ενδιαφέροντος».\n17/06/2022 - 13:36 Μητσοτάκης σε Αναστασιάδη: Σύντομα θα επανέλθουμε σε... ήρεμα νερά\n17/06/2022 - 07:26 Στην Κύπρο ο πρωθυπουργός - Συνάντηση με Ν. Αναστασιάδη\n11/06/2022 - 11:59 Μητσοτάκης: Επίσκεψη στην Κύπρο στις 17/6 - Συνάντηση με Ν. Αναστασιάδη\n31/05/2022 - 21:08 Οι ΗΠΑ υποστηρίζουν την ενεργειακή ασφάλεια της Ελλάδας, τονίζει η υφ. Εξωτερικών Έρικα Όλσον\n30/05/2022 - 14:46 Πρόταση Αναστασιάδη σε Τατάρ για έναρξη συνομιλιών για το Κυπριακό


ΕΥΡΩΠΗ ΤΩΝ ΕΘΝΩΝ: VITTORIO MUSSOLINI :ADOLF HITLER\nVITTORIO MUSSOLINI :ADOLF HITLER\nΒερολίνο 1936 . 80 Μέτρα γυναικών μετ εμποδίων\nΟ Χίτλερ χαμογέλασε ενώ τα γαλανά του μάτια με παρατηρούσαν με περιέργεια και συμπάθεια μαζί. Ήταν Αύγουστος του 1936 : στο Βερολίνο λάμβαναν χώρα οι Ολυμπιακοί αγώνες και ολόκληρη η Γερμανία βρισκόταν σε γιορτή. Χιλιάδες αθλητές και τουρίστες, που είχαν φθάσει από κάθε σημείο της γης , είχαν θαμπωθεί από την έξοχη φιλοξενία των Βερολινέζων , την τέλεια οργάνωση των αγώνων , τη κινηματογραφική "σκηνοθεσία" με την οποία καλυπτόταν κάθε εκδήλωση, αντάξια πραγματικά μιας Leni Riefensthal.\nΕγώ και ο αδελφός μου Bruno, που μόλις είχαμε επιστρέψει από την Αιθιοπία, παρακολουθούσαμε ανεπίσημα μαζί με μερικούς φίλους τους πιο σπουδαίους αγώνες και ειδικότερα εκείνους στους οποίους οι Ιταλοί αθλητές συμμετείχαν με μεγάλη υπερηφάνια. Απερίγραπτος υπήρξε ο ενθουσιασμός μας για την υπέροχη νικη της Ontina Valla στα 80 m. μετ εμποδίων και καταπλητικό το χρυσό μετάλλιο, που κέρδισε η ποδοσφαιρική μας ομάδα. Αλλά παρά το γεγονός ότι η επίσκεψη ήταν ιδιωτική η παρουσία μας στο Βερολίνο δεν είχε περάσει απαρατήρητη από τo " Auswärtiges Amt " (Υπουργείο Εξωτερικών) και μια ημέρα μας έφεραν μια πρόσκληση του Α. Χίτλερ με την οποία μας καλούσε στη Καγκελαρία, σε πρόγευμα , στο οποίο είχε κληθεί επίσης να παραστεί, σαν τιμώμενο πρόσωπο , ο διάδοχος του θρόνου Umberto di Savoia.\nΒερολίνο 1936. Η Ιταλική ομάδα ποδοσφαίρου\nΣτη διάρκεια του γεύματος , συχνά o Χίτλερ , με τη βοήθεια ενός μεταφραστή έδειχνε το ενδιαφέρον του για το άτομό μου.\n-Εσείς είσαστε ο μεγαλύτερος γιός του Duce;\nΣτη κεντρική είσοδο της έπαυλης (villa Pisani)\nπεριμένοντας την άφιξη του Φύρερ\nΤην ώρα που απαντούσα καταφατικά παρατηρούσα με τη σειρά μου τον άνθρωπο που είχα μπροστά και επεσήμανα κάποιες λεπτομέρειες που με παραξένεψαν .\nΚατ΄αρχάς ο αρχηγός του Εθνικοσοσιαλισμού ξεπερνούσε το πατέρα μου στο ύψος . Εξαιτίας μάλιστα του χαρακτηριστικού μουστακιού του, μας θύμιζε από τότε τον Τσάρλι Τσάπλιν ...... Παρ όλα αυτά ήταν πολύ κομψός μέσα στη μαύρη στολή του Ναζιστικού Κόμματος και έμοιαζε αδύνατος στην εμφάνιση. Η φωνή του βαθειά και λίγο βραχνή ζωνανευε από μια ελαφρά ατέλεια στη προφορά του "ρο"\nΟ Χίτλερ ήταν τότε στο αποκορύφωμα της πολιτικής του σταδιοδρομίας. Έχοντας τον απέναντι για περισσότερο από μια ώρα, ένοιωθα ένα αίσθημα βαθύτατου σεβασμού και η ευγένειά του δεν στάθηκε ικανή να μειώσει τη σύγχυση μου . Παίρνοντας κουράγιο τον συνεχάρηκα ,για τη τέλεια οργάνωση των αγώνων και εκδήλωσα το θαυμασμό μου για την ομορφιά της πόλης του Βερολίνου ....................\nVittorio Mussolini και Goebbels\n-Όταν ο Ντούστσε θα γιορτάσει στη Ρώμη τους Ολυμπιακούς αγώνες θα είναι ακόμα ωραιότεροι. Η Ρώμη είναι η καταλληλότερη τοποθεσία για ένα τόσο θαυμάσιο γεγονός της παγκόσμιας νεολαίας. Είναι καλύτερη από την Αθήνα , πόλη όπου η λατρεία της ολυμπιακής φλόγας έχει χαθεί ... απάντησε ο Χίτλερ .............\nΆφιξη του Φύρερ της Γερμανίας.\nΟ πατέρας μου και ο Φύρερ συναντήθηκαν για πρώτη φορά στις 15 Ιουνίου 1934, σε μια ωραία βενετσιάνικη έπαυλη στο Stra. Ο Χίτλερ είχε επισκεφτεί τότε και τη Βενετία και είχε ενθουσιαστεί παρατηρώντας τα έργα που είχαν εκτεθεί στη Biennale. Για πρώτη φορά εκείνες τις ημέρες, ο ιταλικός τύπος πήρε εντολές να μην είναι υπερβολικά εχθρικός ή σαρκαστικός, με τον αρχηγό της Γερμανίας.\nΕπιστρέφοντας από το Stra στο Riccione , ο πατέρας μου, υποχρεώθηκε να υποστεί τη συνηθισμένη οικογενειακή ανάκριση , μια που όλοι είμασταν περίεργοι να πληροφορηθούμε τις εντυπώσεις του .\n-Με μια πρώτη ματιά, ο Φύρερ δεν εμπνέει συμπάθεια. Είναι δίχως άλλο έξυπνος και καλός ομιλητής αν και εγώ προσωπικά το βρίσκω φλύαρο. Με διαβεβαίωσε ότι τόσο ο ίδιος όσο και ο Γερμανικός λαός τρέφουν απέναντι στην Ιταλία ειλικρινή και εγκάρδια φιλικά αισθήματα . Τα δικά του μπορώ να τα πιστέψω... του γερμανικού λαού όμως....\n-Είχατε κάποια συζήτηση μαζί ; τον διέκοψα.\n-Αποσπασματικά' όμως διαφωνία υπήρξε.. Η προσωπικότητά του προκαλεί ενδιαφέρον , αλλά κάποιες ιδέες του πάνω στο μέλλον της Ευρώπης τον διαφοροποιούν από μένα ειδικά την στιγμή που πάει να δημιουργηθεί ανάμεσά μας μια κάποια κατανόηση. Είναι καταπληκτικά σίγουρος για το έργο του και για το ένδοξο πεπρωμένο που επιφυλάσσει στη Γερμανία. Αν χρειαστεί είναι αποφασισμένος να επιβάλει τις ιδέες του ακόμα και με τη βία. Τον άφησα να μου μιλήσει για το κυβερνητικό του πρόγραμμα , που ωρίμασε στα χρόνια της φυλακίσεως του και κατανοήθηκε στα χρόνια του πολιτικού αγώνα μέσα από τις σελίδες του Mein Kampf . Το όνειρό του είναι η δημιουργία ενός Μεγάλου Ράιχ που θα ενώσει κάτω από ένα μόνο οδηγό όλους τους Ευρωπαίους γερμανικής καταγωγής . Αυτός είναι ο λόγος που στο Αυστριακό ζήτημα διαφωνήσαμε.... (Συνέχεια)\nΑναρτήθηκε από ΘΕΟΔΩΡΟΣ στις 7:17:00 μ.μ.\nΕτικέτες ΜΟΥΣΟΛΙΝΙ, ΣΕ ΠΡΩΤΟ ΠΡΟΣΩΠΟ, ΧΙΤΛΕΡ\nΚΟΡΝΕΛΙΟΥ ΖΕΛΕΑ ΚΟΝΤΡΕΑΝΟΥ :ΕΝΩ ΠΡΟΕΤΟΙΜΑΖΟΤΑΝ Η ΕΠΑΝΑΣΤΑΣΗ.\nΠαρόμοια κατάσταση δεν περιοριζόταν μόνο στο πανεπιστήμιο .Η εργατική μάζα του Ιασίου, είχε προσχωρήσει ολόκληρη σχεδόν, στο κομμο...\nΔΙΗΜΕΡΟ ΕΚΔΗΛΩΣΕΩΝ ΤΗΣ ΓΑΛΛΙΚΗΣ ΔΡΑΣΗΣ 12-13/5/201...\nWILHELM KEITEL : THE LAST DAYS UNDER ADOLF HITLE...\nΧΧ ΤΕΘΩΡΑΚΙΣΜΕΝΗ ΜΕΡΑΡΧΙΑ Η "ΑΤΣΑΛΙΝΗ ΓΡΟΘΙΑ" Τ...\n291 ANIVERSARIO DE LA FUNDACIÓN DEL REGIMIENTO DE ...\nLOUIS-FERDINAND CELINE: BAGATELLES POUR UN MASSACR...\nΤο «σύνδρομο των τρελών παραγωγών» ...\nΓΕΩΡΓΙΟΣ ΚΟΝΔΥΛΗΣ: ΕΚΣΤΡΑΤΕΙΑ ΕΙΣ ΟΥΚΡΑΝΙΑΝ\nΝΙΚΟΣ ΚΑΖΑΝΤΖΑΚΗΣ : ΜΙΣΟ ΕΚΑΤΟΜΜΥΡΙΟ ΕΛΛΗΝΕΣ ΣΕ ΚΙ...\nΧΟΣΕ ΑΝΤΟΝΙΟ ΠΡΙΜΟ ΝΤΕ ΡΙΒΕΡΑ: ΕΠΙΣΤΟΛΗ ΠΡΟΣ ΤΟΥΣ ...\nΤΑ 300 ΒΟΔΙΑ ΤΟΥ ΡΑΣ ΤΑΦΑΡΙ -ΜΑΚΟΝΕΝ\nΓΕΩΡΓΙΟΣ ΣΠΥΡΙΔΩΝΟΣ:ΠΟΛΕΜΟΣ ΚΑΙ ΕΛΕΥΘΕΡΙΑΙ- Η ΜΙΚΡ...\nΚΥΡΙΑΚΟΣ Ι ΔΙΑΚΟΓΙΑΝΝΗΣ :TO ΚΟΤΤΕΡΟ ΤΟΥ ΧΩΡΟΦΥΛΑΚΑ...\nΝ. ΑΒΕΡΩΦ: Η ΑΕΡΟΠΟΡΙΑ ΕΝ ΤΩ ΙΣΠΑΝΙΚΩ ΠΟΛΕΜΩ\nΣΥΝΕΝΤΕΥΞΙΣ TOY ΛΕΟΝ ΝΤΕΓΚΡΕΛΛ ΣΤΟ ΠΕΡΙΟΔΙΚΟ HISTO...\nΚΥΡΙΑΚΟΣ Ι ΔΙΑΚΟΓΙΑΝΝΗΣ: ΕΙΝΑΙ ΕΛΛΗΝΑΣ ΟΡΘΟΔΟΞΟΣ ...


Επιτάχυνε το μεταβολισμό σου ακόμα και όσο κοιμάσαι – Tsouxtres\nby Olindias formosa · Published 03/02/2011 · Updated 15/12/2019\nΑυτό είναι το μυστικό: ακριβώς αυτή τη στιγμή μέσα στο σώμα σου ξεθεώνεται ο δικός σου προσωπικός γυμναστής, που δουλεύει ακούραστα, για να σε βοηθήσει να κάψεις θερμίδες και να χάσεις λίπος. Ονομάζεται μεταβολισμός και είναι το σύνολο όλων όσα πράττει το σώμα σου. Κάθε φορά που τρως, ένζυμα στα κύτταρα του οργανισμού διασπούν την τροφή και τη μετατρέπουν σε ενέργεια που ωθεί την καρδιά να χτυπά, το μυαλό να σκέφτεται και τα πόδια να περπατούν. Όσο πιο γρήγορα τρέχει ο μεταβολισμός σου τόσο περισσότερες θερμίδες καις. Όσο περισσότερες καις τόσο πιο εύκολα χάνεις βάρος. Μπορείς, μάλιστα, να τον κάνεις να δουλεύει σκληρά, πολύ πιο σκληρά, όλο το 24ωρο. Ως ένα βαθμό, το σώμα μας ακολουθεί μια προκαθορισμένη ταχύτητα που ορίζεται από το φύλο και το DNA, όμως υπάρχει πολύς χώρος για αλλαγές. Ωστόσο, να θυμάσαι πως έχεις μεγάλο βαθμό ελέγχου πάνω στο ρυθμό μεταβολισμού σου. Δεν μπορείς να επηρεάσεις το πόσες θερμίδες χρειάζονται για να χτυπά η καρδιά σου, αλλά μπορείς να καις 500 με 600 θερμίδες επιπλέον την ημέρα, αν ασκείσαι τακτικά και τρως σωστά. Και επιχειρώντας μερικές αλλαγές στην καθημερινότητά σου. Για να το πετύχεις αυτό πιο εύκολα, ζητήσαμε τη βοήθεια ειδικών και καταρτίσαμε ένα 24ωρο πρόγραμμα αύξησης των καύσεων, με νέες κινήσεις, που θα επιταχύνουν στο έπακρο το μεταβολισμό σου.\nΑπολάμβανε (ένα καλό) πρωινό κάθε μέρα Εάν δεν το τηρήσεις, ο οργανισμός σου μπαίνει σε κατάσταση λιμοκτονίας, οπότε ο μεταβολισμός σου επιβραδύνεται εξαιρετικά για να διατηρήσει την ενέργειά του. Επιπλέον, όσο πιο χορταστικό είναι το πρώτο σου γεύμα τόσο το καλύτερο. Σε μελέτη που δημοσιεύθηκε στην επιθεώρηση American Journal of Epidemiology, βρέθηκε ότι οι εθελοντές που ανέφεραν πως παρέλειπαν τακτικά το πρωινό γεύμα διέτρεχαν 4,5 φορές περισσότερο τον κίνδυνο παχυσαρκίας από όσους αφιέρωναν χρόνο σε αυτό. Τι πρέπει, λοιπόν, να επιλέγεις; Τροφές που είναι αργές στην πέψη και σε διατηρούν χορτασμένη για περισσότερη ώρα. Δοκίμασε ένα συνδυασμό άπαχης πρωτεΐνης με σύνθετους υδατάνθρακες και καλά λιπαρά, όπως αυτό το πρωινό που προτείνει ο Γιάννης Χρύσου, κλινικός διαιτολόγος-διατροφολόγος: μια ομελέτα από ένα αβγό, δύο ασπράδια και μισό φλιτζάνι πιπεριές και κρεμμύδια, μισό φλιτζάνι μαγειρεμένη βρόμη με 1/4 του φλιτζανιού φράουλες και 1 κουταλάκι του γλυκού ιχθυέλαιο με Ω-3.\nΑπολάμβανε τον καφέ Σε μελέτη που δημοσιεύθηκε στην επιθεώρηση Physiology & Behavior διαπιστώθηκε ότι ο μέσος μεταβολικός ρυθμός των ατόμων που έπιναν καφέ με καφεΐνη αυξήθηκε κατά 16% περισσότερο σε σχέση με αυτούς που προτιμούσαν ντεκαφεϊνέ. Η καφεΐνη ενεργοποιεί το κεντρικό νευρικό σύστημα αυξάνοντας τον καρδιακό ρυθμό και την αναπνοή.\nΠιες πολύ κρύο νερό Ερευνητές στο Πανεπιστήμιο της Γιούτα βρήκαν ότι οι εθελοντές που έπιναν 12 ποτήρια των 225 ml νερό την ημέρα είχαν υψηλότερο μεταβολικό ρυθμό από αυτούς που έμεναν στα 4 ποτήρια μόνο. Ο οργανισμός σου επίσης ενδέχεται να καίει λίγες θερμίδες θερμαίνοντας το κρύο νερό. Αν και οι επιπλέον θερμίδες που καις πίνοντας ένα μόνο ποτήρι δεν είναι σημαντικές, αν αποκτήσεις αυτή τη συνήθεια, μπορεί να χάσεις μερικά κιλά σχεδόν με μηδενική προσπάθεια.\nΕπίλεξε βιολογικά φρούτα και λαχανικά Ερευνητές στον Καναδά διαπίστωσαν ότι όσοι ακολουθούσαν διατροφή με τα περισσότερα χημικά (που βρίσκονται στα φυτοφάρμακα) αποθηκευμένα στα λιποκύτταρά τους ήταν οι πιο επιρρεπείς σε διαταραχές της μιτοχονδριακής δραστηριότητας και της λειτουργίας του θυρεοειδούς. Πώς μεταφράζεται αυτό; Ο μεταβολισμός τους ακινητοποιήθηκε. Δεν αντέχεις οικονομικά την αγορά αποκλειστικά βιολογικών προϊόντων; Μπες στο foodnews.org/fulllist για να δεις τα περισσότερο (και λιγότερο) μολυσμένα τρόφιμα και προσάρμοσε τη λίστα με τα ψώνια σου αναλόγως.\nΑναζήτησε τη θερμότητα Φαίνεται πώς η καψακαΐνη, η χημική ένωση που δίνει στις πιπεριές την καυτερή τους γεύση, μπορεί να ενεργοποιήσει το μεταβολισμό σου. Ένα κουταλάκι του γλυκού ψιλοκομμένες κόκκινες ή πράσινες καυτερές πιπεριές ενεργοποιούν την παραγωγή θερμότητας του σώματος και τη δραστηριότητα του συμπαθητικού νευρικού συστήματος (υπεύθυνου για την αντίδραση «μάχη ή φυγή»), σύμφωνα με μελέτη που δημοσιεύτηκε στην επιθεώρηση Journal of Nutritional Science and Vitaminology. Το αποτέλεσμα; Μια παροδική αύξηση του μεταβολισμού κατά 23%. Πρόσθεσε καυτερές πιπεριές στις σάλτσες και έχε εύκαιρο ένα βαζάκι νιφάδες (μπούκοβο) για να το προσθέτεις στις πίτσες, στα ζυμαρικά και τα τηγανητά.\nΠάρε σίδηρο Οι γυναίκες χάνουν αρκετό στη διάρκεια της περιόδου τους κάθε μήνα. Αυτό μπορεί να επιβραδύνει το μεταβολισμό, γιατί ο σίδηρος βοηθά να μεταφερθεί το οξυγόνο στους μυς. Εάν έχεις χαμηλά επίπεδα, τότε οι μύες σου δε λαμβάνουν αρκετό οξυγόνο, η ενέργειά σου πέφτει και ο μεταβολισμός σου ρετάρει. Φάε δημητριακά εμπλουτισμένα με σίδηρο, επίλεξε φασόλια και πράσινα φυλλώδη λαχανικά, όπως σπανάκι και μπρόκολο.\nΦάε ψάρι Τα λιπαρά ψάρια, όπως ο σολομός, ο τόνος και η σαρδέλα είναι γεμάτα λιπαρά οξέα Ω-3, τα οποία μειώνουν την πείνα. Αυτά τα καλά λιπαρά ενεργοποιούν την ταχύτερη μεταφορά του σήματος κορεσμού στον εγκέφαλο, σύμφωνα με το Εθνικό Ινστιτούτο Υγείας των ΗΠΑ. Επιπλέον, 120 γραμμάρια σολομού παρέχουν το 90% της συνιστώμενης ημερήσιας ποσότητας βιταμίνης D, που βοηθά στη διατήρηση της μυϊκής μάζας.\nΞέχνα το δεύτερο κοκτέιλ Εάν καταναλώσεις 2 ποτήρια ανάμεικτων ποτών (ή 2 ποτήρια κρασί ή 2 μπουκάλια μπίρα), η καύση λίπους μειώνεται κατά 73%. Αυτό συμβαίνει γιατί το συκώτι μετατρέπει το αλκοόλ σε οξικό άλας και αρχίζει να χρησιμοποιεί αυτό ως ενέργεια αντί για τις λιποαποθήκες, αναφέρουν ερευνητές από το Πανεπιστήμιο Μπέρκλεϊ της Καλιφόρνιας.\nΠήγαινε για ύπνο – νωρίς Όταν κοιμάσαι λιγότερο από όσο πρέπει, μειώνεται η ποσότητα λεπτίνης και γρελίνης –ορμόνες που ρυθμίζουν την κατανάλωση ενέργειας και την όρεξη– που παράγει το σώμα σου. Ερευνητές στο Πανεπιστήμιο Στάνφορντ διαπίστωσαν ότι οι άνθρωποι που κοιμούνται λιγότερο από 7,5 ώρες τη νύχτα υπέστησαν αύξηση του δείκτη μάζας σώματος. Γι’ αυτό φρόντισε να κοιμάσαι τουλάχιστον 8 ώρες.\nΠροτίμησε πρωτεΐνες για το μεσημεριανό Η κατανάλωσή τους σε κάθε γεύμα βοηθά στη δημιουργία και διατήρηση της άπαχης μυϊκής μάζας. Οι μύες καίνε περισσότερες θερμίδες από το λίπος, ακόμη κι όταν ξεκουράζεσαι. Προσπάθησε να καταναλώνεις 30 γραμμ. πρωτεΐνες σε κάθε γεύμα: είναι η ποσότητα που αντιστοιχεί σε 1 φλιτζάνι ημιάπαχο τυρί κότατζ ή μισό στήθος κοτόπουλο σε κάθε γεύμα.\nΕτοίμασε πράσινο τσάι Είναι ό,τι πιο κοντινό σε μαγικό φίλτρο για το μεταβολισμό. Το πράσινο τσάι περιέχει μια φυτική ένωση που ονομάζεται ECGC, η οποία προωθεί την καύση λίπους. Σε μελέτη, οι άνθρωποι που κατανάλωναν 3-5 φλιτζάνια την ημέρα για 12 εβδομάδες μείωσαν το σωματικό τους βάρος κατά 4,6%. Σύμφωνα με άλλες μελέτες, η κατανάλωση 2-4 φλιτζανιών την ημέρα μπορεί να κάψει μέχρι και 50 θερμίδες. Αυτό μεταφράζεται σε 2,5 κιλά το χρόνο.\nΡίξ’ το στα γαλακτοκομικά Υπάρχουν ημέρες που καμία σαλάτα στον κόσμο δεν μπορεί να ξεπεράσει το δέλεαρ της τηγανητής πατάτας! Μπορείς, όμως, να αντισταθμίσεις τη ζημιά με ένα απογευματινό σνακ πλούσιο σε ασβέστιο, όπως 225 ml γάλα ή 175 γραμμ. γιαούρτι χαμηλό σε λιπαρά. Το ασβέστιο βοηθά το σώμα σου να μεταβολίσει πιο αποτελεσματικά τα λιπαρά, αυξάνοντας το ρυθμό που τα ξεφορτώνεται ως περιττώματα, αναφέρεται σε μελέτη από το Πανεπιστήμιο της Κοπεγχάγης. Τα συμπληρώματα δεν έχουν το ίδιο αποτέλεσμα.\nΚάνε διαλείμματα Αναζητάς πάντα έναν τρόπο για να συντομεύσεις το χρόνο άσκησής σου, σωστά; Αύξησε τότε την ένταση και θα κάψεις τον ίδιο αριθμό θερμίδων ή και περισσότερες σε λιγότερο χρόνο. Σε αυστραλιανή μελέτη, οι γυναίκες που ενσωμάτωσαν τα σπριντ στην αεροβική τους άσκηση έχασαν τρεις φορές περισσότερο σωματικό λίπος –και στους μηρούς και στην κοιλιά– σε σύγκριση με αυτές που ασκούνταν σε σταθερό ρυθμό. Οι εκρήξεις ταχύτητας ενεργοποιούν την αντίδραση καύσης λίπους στους μυς. Είτε κάνεις ποδήλατο, κωπηλατική ή τρέχεις, προσπάθησε να ωθείς τον εαυτό σου ώστε να επιταχύνεις την καύση λίπους: ξεκίνα κάνοντας σπριντ 8 δευτερολέπτων με 12 δευτερόλεπτα σε χαλαρό ρυθμό ενδιάμεσα. Προσπάθησε να φτάσεις τα 10 σπριντ μέσα σε 20 λεπτά.\nΚάν’ το αργά Δεν είναι εύκολο, αλλά όταν εκτελείς άσκηση μυϊκής ενδυνάμωσης, μέτρα ως το 3 όταν κατεβάζεις τα βάρη στην αρχική θέση. Η επιβράδυνση αυτή αυξάνει τη διάσπαση του μυϊκού ιστού – ακούγεται άσχημο, αλλά αυτή η βλάβη στην πραγματικότητα είναι καλή. Η διαδικασία επανόρθωσης επιταχύνει το μεταβολισμό σου μέχρι και για 72 ώρες μετά την προπόνηση, σύμφωνα με ερευνητές στο Πανεπιστήμιο Wayne. Άφησε στην άκρη όμως τα ελαφριά βάρη – πρέπει να χρησιμοποιείς κάποια αρκετά βαριά, ώστε να προσπαθείς έντονα για να ολοκληρώσεις τις τελευταίες επαναλήψεις.\nΠάρε χάπια Ο συνδυασμός τακτικής άσκησης και συμπληρωμάτων ιχθυελαίου αυξάνει τη δραστηριότητα των ενζύμων διάσπασης λίπους, επισημαίνεται σε μελέτη που δημοσιεύτηκε στην επιθεώρηση American Journal of Clinical Nutrition. Εθελοντές λάμβαναν 6 γραμμάρια ιχθυέλαιο καθημερινά και γυμνάζονταν τρεις φορές την εβδομάδα. Έπειτα από 12 εβδομάδες έχασαν κατά μέσον όρο 1,5 κιλό, ενώ εκείνοι που μόνο ασκούνταν είδαν ελάχιστη μείωση βάρους. Αναζήτησε ένα που να περιέχει τουλάχιστον 300 milligram του λιπαρού οξέος EPA και 200 milligram του λιπαρού οξέος DHA ανά κάψουλα. Πάρε 2 χάπια 2 ώρες πριν από την άσκηση.\nNext story Τι λένε τα Ζώδια για 7 με 14/2;\nPrevious story Οι χειρότερες ατάκες χωρισμού που θα σου ξεφουρνίσει


Συμμαχίες του s1\nΘέμα: Συμμαχίες του s1\n07-08-12, 18:24 #1\nΚαλησπέρα. Θα ήθελα κάποιος να κάνει μια ανάλυση για τον s1 που ξεκίνησε και τις συμμαχίες του. Είναι λίγο νωρίς, απλά να δούμε ποιες συμμαχίες ξεκίνησαν δυνατά και σε ποια τεταρτημόρια βρίσκονται.\n09-08-12, 08:47 #2\nτι να αναλύσεις σε 10 μερες σερβερ ορε? ποιες να ξεκινησανε δυνατα ? όσοι μπηκανε-με? στον 1 για χαβά μπήκανε-με? είναι ο 5 σε εξελιξη είναι ο 6 με παλιους καλους (καλούς) ο τόνος στο υ , θα ανοιξει και ο 2 το σεπτεμβρη . να κανω μια ανάλυση λοιπον και να πω οτι σε ενα μηνα θα εχει 500 account ο 1 . 1500 ο 5 , και 4000 ο 2 που στη συνεχεια θα γινουν 2000 , τόσο καλά\nΥ.Γ στον γαλλικο 2 μηνες σερβερ 18.000 λογαριασμοι\n09-08-12, 09:49 #3\nΈχεις απόλυτο δίκιο, απλά μου έκανε εντύπωση που 10 μέρες σέρβερ όπως λες, και δεν παρουσιάστηκε καμιά συμμαχία. Ενώ στον περσινό s2 π.χ. 10-15 ημέρες πριν ανοίξει ο σέρβερ γνωρίζαμε αρκετές από τις συμμαχίες που θα μπούνε. Κατανόησα πλήρως τους λόγους. Σ'ευχαριστώ\n09-08-12, 09:53 #4\nΠω ρε φιλε, εχουμε βαρεθει τις αναλυσεις σου, παρτο χαμπαρι εξαλου παντα εξω πεφτεις χαχαχαχαχαχαχαχαχα\n09-08-12, 11:40 #5\nΑρχικό μήνυμα απο kostask\nto 80% που μπήκανε φαντασου τωρα στον 1 δε ξερει οτι υπαρχει καν φορουμ και εσυ λες να κανουν και παρουσίαση ? αααααααχαχχαχαχα\n09-08-12, 11:42 #6\nτωρα τι να σου πω και σένα ρε νέο ? οτι και να πω θα το σβησουν οπότε αστο αααααααααααααααααχχααχα\n09-08-12, 16:01 #7\nΕμείς που ανήκουμε στο 20% φίλε arxilamogio....κάνουμε κυβέρνηση;;;;;; :PPPP\n~ Viewer Discretion Is Advised ~\nQuick Navigation Αρχείο server 1 (5) Αρχή\nΤελευταίο Μήνυμα: 03-11-09, 21:29\nΤελευταίο Μήνυμα: 22-09-09, 10:02\nΤελευταίο Μήνυμα: 01-12-08, 17:11\nΤελευταίο Μήνυμα: 22-11-08, 17:04\nΤελευταίο Μήνυμα: 19-09-08, 22:21


Aridaia News: Τα απρόοπτα του σ@ξ\nΤα απρόοπτα του σ@ξ\nΤα απρόοπτα του σεξ...\nΑν είναι η πρώτη σας επαφή, ενδεχοµένως να οφείλεται στο άγχος της απόδοσης και του εντυπωσιασµού, οπότε προσπαθήστε να τον χαλαρώσετε. Αν πάλι συµβαίνει για πρώτη φορά µέσα σε σχέση, πιθανόν να είναι αποτέλεσµα κούρασης ή πίεσης. 'Οπως και ο δικός της οργασµός, έτσι και η στύση δεν είναι κάτι που µπορείτε να προβλέψετε και να σχεδιάσετε. Αν η κατάσταση επιµένει, το πρόβλημα είναι αποτέλεσµα κακής ψυχολογικής κατάστασης ή έλλειψης ηρεµίας και ύπνου ή παρενέργεια κάποιων φαρµάκων που ενδεχοµένως λαµβάνετε. Μπορεί όµως να κρύβει και ένα υποκείµενο νόσηµα (καρδιολογικό, αγγειακό, ορµονικό) που πρέπει να αντιµετωπιστεί, γι’ αυτό ζητήστε βοήθεια.\nΑν είναι η πρώτη σας επαφή, πιθανόν να οφείλεται στην ένταση που δεν του επιτρέπει να ελέγξει το αντανακλαστικό της εκσπερµάτισης. ∆ιαφορετικά ίσως να είναι η κούραση, ή µεγάλη πίεση ή να µην έχετε τακτικά σεξουαλικές επαφές το τελευταίο διάστηµα. Αν είναι θέµα κούρασης, είναι καλύτερα να το αφήσετε για µια άλλη φορά. Αν φταίει το άγχος, προσπαθήστε να τον χαλαρώσετε και δώστε µια δεύτερη ευκαιρία. Αν έχει γίνει αρκετές φορές, ζητήστε βοήθεια από ειδικό για να διαπιστώσετε αν τα αίτια είναι οργανικά ή ψυχολογικά.\nΣε πολλούς άντρες, λόγω του άγχους της απόδοσης, κυρίως όταν έχουν µια καινούργια σεξουαλική εµπειρία ή δεν γνωρίζουν καλά τη σύντροφο, το να διακόψουν τα προκαταρκτικά για να βάλουν προφυλακτικό µπορεί να οδηγήσει σε απώλεια της στύσης. Αν συµβεί µία φορά, απλώς ξαναπροσπαθήστε. Αν συµβαίνει τακτικά, είναι καλό να δοκιµάσει να τοποθετήσει και η γυναίκα που έχετε δίπλα σας το προφυλακτικό, στο πλαίσιο του ερωτικού παιχνιδιού. Προσέξτε µόνο µην σκιστεί ή τρυπήσει.\nΟι γυναίκες που ανακαλύπτουν ότι ο σύντροφός τους παίρνει φάρµακα για τη στυτική δυσλειτουργία συνήθως αντιδρούν αρνητικά. Τα χάπια αυτά (Viagra, Levitra, Cialis) δεν λειτουργούν ως αφροδισιακό. Αν κάποιος τα πάρει και π.χ. βλέπει ειδήσεις, δεν θα έχει στύση. Θα πρέπει να έχει σεξουαλικό ερέθισµα, άρα µπορεί να τα καταφέρει µε τη δική σας συµβολή. Ανησυχήστε µόνο αν δεν τα παίρνει µε ιατρική συνταγή (δηλαδή άκουσε κάποιον φίλο του ή τα προµηθεύτηκε µέσω διαδικτύου) και παροτρύνετέ τον να συµβουλευτεί ειδικό.\nΗ καθυστερηµένη εκσπερµάτιση οφείλεται σχεδόν πάντα σε καθαρά ψυχολογικούς λόγους. Αν συµβεί µία φορά, χαλαρώστε και απολαύστε τη… διάρκεια. Σε αυτή τη περίπτωση, οι γυναίκες δεν πρέπει να πιέζουν τους άντρες να τελειώσουν, γιατί θα τους αγχώσουν ακόμη περισσότερο. . Αν δεν µπορεί να εκσπερµατίσει ποτέ (ούτε όταν αυτοϊκανοποιείται), θα πρέπει να διερευνηθούν οργανικές αιτίες.\nΑν παρατηρήσετε ότι το πέος έχει πρηστεί, ίσως και παραµορφωθεί, πιθανώς να έχει υποστεί κάταγµα. Συνήθως συµβαίνει όταν το πέος έχει χτυπήσει κατά τη σεξουαλική επαφή στο περίνεο (περιοχή µεταξύ του κόλπου και του πρωκτού της γυναίκας) αν «καθίσει» η γυναίκα πάνω του. Η κατάσταση πρέπει να αντιµετωπιστεί επειγόντως από ουρολόγο.\nΜε τη συνεργασία του δρ Σταµάτη Παπαχαρίτου, υπεύθυνου ενηµέρωσης του Κέντρου Σεξουαλικής & Αναπαραγωγικής Υγείας της χώρας (δωρεάν ανώνυµη γραµµή βοήθειας: 2310 999099)\nστις 17:30 Ετικέτες ΓΥΝΑΙΚΑ, ΥΓΕΙΑ - ΔΙΑΤΡΟΦΗ


Κυρίες και κύριοι συνάδελφοι, φίλοι του βιβλίου και της γνώσης, - PDF\nDownload "Κυρίες και κύριοι συνάδελφοι, φίλοι του βιβλίου και της γνώσης,"\n1 Κυρίες και κύριοι συνάδελφοι, φίλοι του βιβλίου και της γνώσης, Είμαι περήφανη που από το 1996 προΐσταμαι ενός πνευματικού ιδρύματος που ονομάζεται Δημοτική Βιβλιοθήκη Λάρνακας. Ενός φάρου γνώσης και πολιτισμού, που φωτίζει όλη την πόλη της Λάρνακας αλλά και την επαρχία Λάρνακας - Αμμοχώστου. Αρχικά θα ήθελα να σας παρουσιάσω τη Δημοτική Βιβλιοθήκη Λάρνακας, η οποία το 2015 κλείνει 40 χρόνια λειτουργίας στο υπάρχων κτίριο και 70 χρόνια λειτουργίας ως θεσμός ύπαρξης. Η βιβλιοθήκη πρωτολειτούργησε τον Σεπτέμβριο του 1955 σε ένα μικρό χώρο στο παλιό δημαρχιακό μέγαρο επί της λεωφόρου Αθηνών, στη γνωστή σε όλους μας παραλία των φοινικούδων. Το 1971 ανεγείρεται το παρών κτίριο με δωρεάν της Πριγκιπίσσης Ζήνας Κάνθερ ντε Τύρας και εκεί στεγάζεται τόσο η Δημοτική Βιβλιοθήκη όσο και η Δημοτική Πινακοθήκη. Το κτίριο, με αρχιτέκτονα τον Φιλίππου, ήταν εξαιρετικά μοντέρνο οικοδόμημα για τα δεδομένα της εποχής του. Για το κοινό η Βιβλιοθήκη ανοίγει ως αναγνωστήριο το Φεβρουάριο του 1975 και μόλις τον Ιούλιο του 1984 γίνεται δανειστική. Το 1996 η Δημοτική Πινακοθήκη μεταφέρθηκε σε άλλο κτίριο και από τότε και μέχρι σήμερα στο παρών οικοδόμημα στεγάζεται μόνο η Βιβλιοθήκη. Όπως προανέφερα το κτίριο αποτελούσε πρωτοπόρο\n2 οικοδόμημα για την εποχή του αλλά δεν κάλυπτε τις ανάγκες του σήμερα. Έτσι το 2012 το κτίριο ανακαινίστηκε και έγινε πιο λειτουργικό, προσφέροντας περισσότερους χώρους μελέτης, ασύρματο δίκτυο, θέρμανση-ψύξη, πιο πολλούς αποθηκευτικούς χώρους με σύστημα σταθερής θερμοκρασίας και υγρασίας για την αποθήκευση του αρχείου των περιοδικών και των άλλων εκδόσεων, περισσότερα ράφια, χώρο αποθήκευσης προσωπικών πραγμάτων των αναγνωστών, καθώς και συστήματα ασφαλείας για την κλοπή βιβλίων. Επίσης η προσθήκη ανελκυστήρα έκανε τη Βιβλιοθήκη πλήρως προσβάσιμη για τα άτομα με κινητικά προβλήματα. Τέλος δημιουργήθηκε στο ισόγειο ένας χώρος αποκλειστικά για τα παιδιά. Και για τον οποίο θα σας μιλήσω αργότερα με ποιο τρόπο γίνεται η αξιοποίηση του. Ως προς το υλικό που διαθέτει η Δημοτική Βιβλιοθήκη Λάρνακας, Διαθέτει περί τους τόμους βιβλίων, πράγμα που την καθιστά μια από τις μεγαλύτερες Δημοτικές Βιβλιοθήκες της Κύπρου. Διαθέτει επίσης 180 τίτλους περιοδικών εκ των οποίων κάποια πολύ σπάνια και μοναδικά. Ο παλαιότερος τίτλος «Κυπριακά Χρονικά» χρονολογείται από το Παρέχει ηλεκτρονική πρόσβαση μέσω των υπηρεσιών EBSCO & PROQUEST σε χιλιάδες περιοδικά. Ενώ διαθέτει και το πρώτο βιβλίο που τυπώθηκε στην Κύπρο το 1879 με τίτλο «Τα ποιημάτια του Θρασίβουλου Ρώπα».\n3 Τέλος διαθέτει αρχείο της Επίσημης Εφημερίδας της Δημοκρατίας από το 1988 μέχρι το 2006 και αρχείο των Πρακτικών της Βουλής των Αντιπροσώπων από το 1960 έως το Η βιβλιοθήκη οργανωτικά χωρίζεται σε 6 τμήματα: το πληροφοριακό, το κυπρολογικό, το δανειστικό, το νομικό, το παιδικό και το ξενόγλωσσο, το οποίο διαθέτει βιβλία στην αγγλική, φινλαδική και τσέχικη γλώσσα. Ιδιαίτερα περήφανοι είμαστε για το Κυπρολογικό Τμήμα, το οποίο είναι ένα από τα πιο ενημερωμένα στο είδος του Παγκύπρια. Η Βιβλιοθήκη για τη λειτουργία της χρηματοδοτείται από το Δήμο Λάρνακας και με μια μικρή χορηγία ετήσια από τις πολιτιστικές υπηρεσίες του Υπουργείου Παιδείας και Πολιτισμού. Ο εμπλουτισμός της Βιβλιοθήκης είναι αδιάλειπτος και γίνεται ανά τακτά χρονικά διαστήματα εντός του έτους. Έτσι την τελευταία δεκαετία έχουν δαπανηθεί αρκετές δεκάδες χιλιάδες ευρώ για τον εμπλουτισμό της. Ενώ έχουμε γίνει δέκτες διάφορων δωρεών από την οικογένεια Χαράλαμπου και Κορίνας Ιακωβίδη εις μνήμη του υιού τους Άλκη Χ. Ιακωβίδη, από το Ιδρύμα Χριστίνα Α. Αποστόλου εις μνήμη της Χριστίνας Αποστόλου, από το Σύνδεσμο Σχολείου των Φιλανδών Λάρνακας-Αμμοχώστου, από το Rotary Club Larnaca-Kition, από την Ελληνική Τράπεζα, από την ATHK καθώς και από το Πανεπιστήμιο Κύπρου.\n4 Το υλικό της βιβλιοθήκης το συμπληρώνει το έμψυχο υλικό της που είναι οι ενεργοί ετήσιοι αναγνώστες της καθώς και εμείς οι βιβλιοθηκονόμοι. Εκτός από εμένα την υποφαινόμενη εργάζονται ακόμη δύο βιβλιοθηκονόμοι, η κυρία Μελίνα Στυλιανού και η κυρία Δέσποινα Φιλίππου. Περιοδικά, κάνουν την πρακτική τους άσκηση πολλοί βιβλιοθηκονόμοι. Παλιοί ασκούμενοι μας σήμερα στελεχώνουν με επιτυχία και επαγγελματισμό πανεπιστημιακές ή δημοτικές βιβλιοθήκες. Από το 1975, που ουσιαστικά λειτούργησε η Βιβλιοθήκη έως σήμερα έχουν αλλάξει πολλά στον κλάδο της βιβλιοθηκονομίας. Οι παραδοσιακοί τρόποι καταλογράφησης και ταξινόμησης έχουν εισέλθει στον ψηφιακό κόσμο, ενώ οι σφραγίδες και οι καρτέλλες δανεισμού έχουν παρέλθει ανεπιστρεπτεί. Ήδη από το 1997 η Δημοτική Βιβλιοθήκη άρχισε δειλά δειλά να μπαίνει στο στον χώρο της ηλεκτρονικής τεκμηρίωσης. Όλα τα βιβλία έχουν μηχανογραφηθεί με το βιβλιοθηκονομικό λογισμικό ΑΒΕΚΤ 5.6. Σήμερα είμαστε περήφανοι γιατί η Βιβλιοθήκη έχει υιοθετήσει τα διεθνή βιβλιοθηκονομικά πρότυπα και οργανώθηκε μεθοδικά και συστηματικά. Ο δανεισμός πια γίνεται ηλεκτρονικά. H ταξινόμηση των βιβλίων γίνεται σύμφωνα με το Δεκαδικό Σύστημα Dewey. Η καταλογογράφηση γίνεται σύμφωνα με τους Αγγλοαμερικανικούς Κανόνες Καταλογογράφησης (AACR), ενώ η λημματογράφηση σύμφωνα με το θεματικό κατάλογο του Συλλογικού Καταλόγου Δημοσίων Βιβλιοθηκών Ελλάδας και της\n5 Εθνικής Βιβλιοθήκης της Ελλάδας. Η αναζητήσει του υλικού της Βιβλιοθήκης μπορεί να γίνει διαμέσου των ηλεκτρονικών υπολογιστών που υπάρχουν στη βιβλιοθήκη ή στο διαδίκτυο. Όπως όλοι εμείς οι επιστήμονες της βιβλιοθηκονομίας ξέρουμε, οι σύγχρονες βιβλιοθήκες δεν είναι πλέον ψυχρά δωμάτια μελέτης, αλλά και χώροι πολιτισμού στους οποίους αναπτύσσονται παράλληλα πολλές δραστηριότητες. Όλοι μας γνωρίζουμε ότι η παιδεία και η γνώση καταχτούνται από την παιδική ηλικία. Έτσι η Δημοτική Βιβλιοθήκη Λάρνακας έκανε δόγμα της την διακήρυξη της UNESCO που αναφέρει ότι «Η δημιουργία και η εδραίωση αναγνωστικών συνηθειών στα παιδιά από μικρή ηλικία» και «το κέντρισμα της φαντασίας και της δημιουργικότητας των παιδιών και των νέων» αποτελούν βασικούς στόχους κάθε Βιβλιοθήκης». Για το λόγο αυτό η Δημοτική Βιβλιοθήκη οργανώνει εκπαιδευτικές επισκέψεις, πάνω σε προγραμματισμένη βάση, με την συμμετοχή μαθητών των νηπιαγωγείων και των δημοτικών. Στα παιδιά αυτά παρουσιάζεται η βιβλιοθήκη και το έργο που επιτελείται σε αυτήν. Στα νηπιαγωγεία, που μας επισκέπτονται, διαβάζουμε ένα παραμυθάκι σχετικό με κάποια θεματική ενότητα έτσι ώστε να τους προξενήσουμε το ενδιαφέρον και να τους καλλιεργήσουμε την αγάπη για το βιβλίο και τη μάθηση.\n6 Στα παιδιά του δημοτικού, μιλάμε για τη σημασία του βιβλίου και της γνώσης. Σκοπός η δημιουργία των προϋποθέσεων που θα βοηθήσουν τα παιδιά να αγαπήσουν το διάβασμα και να προσεγγίσουν το χώρο του βιβλίου, όχι περιστασιακά και υποχρεωτικά, αλλά ελεύθερα και υπεύθυνα. Κάθε χρόνο στους πρώτους πέντε μήνες του χρόνου επισκέπτονται τη βιβλιοθήκη περισσότερα από 3500 παιδιά. Τα τελευταία 25 χρόνια που εφαρμόζεται το πρόγραμμα έχουν επισκεφτεί την Βιβλιοθήκη πάρα πολλά παιδιά, κάποιοι τότε μαθητές και σήμερα δάσκαλοι και καθηγητές. Συγκινητικό είναι το γεγονός ότι λαμβάνουμε πολλές επιστολές και ζωγραφιές παιδιών κάθε χρόνο με ευχαριστίες και ευχές. Περαιτέρω μετά την ανακαίνιση του νέου κτιρίου και τη δημιουργία στο ισόγειο του χώρου παιδιών, αρχίσαμε μια ευχάριστη συνεργασία με το Θέατρο Σκάλα, το Ιδρύμα Καλλιτεχνικής Δημιουργίας και άλλους φορείς της πόλης. Έτσι κάθε πρώτο Σάββατο του μήνα γίνεται αφήγηση - δραματοποίηση κάποιου παραμυθιού. Σκοπός μας κάθε φορά να περάσουμε κάποια οικουμενική Αξία. Την τελευταία φορά μέσω του παραμυθιού H χώρα με τους παράξενους ανθρώπους τα παιδιά έμαθαν για τον σεβασμό στη διαφορετικότητα. Η ανταπόκριση των παιδιών ήταν μεγάλη και τα σχόλια πολλά και θετικά σε σημείο που η ζήτηση για συμμετοχή να είναι πολύ μεγαλύτερη από τα άτομα που μπορεί να δεχτεί ο χώρος.\n7 Ειδικές αφηγήσεις-παραστάσεις δημιουργούνται δυο φορές το χρόνο, τα Χριστούγεννα με τη συμμετοχή του Άγιου Βασίλη που δίνει ένα μικρό δώρο στα παιδιά και τον Μάιο οργανώνουμε ολόκληρη θεατρική παράσταση αποκλειστικά για παιδιά στο υπαίθριο θεατράκι που βρίσκεται στον Δημοτικό Κήπο. Επιπλέον φέτος την 1 η Ιουνίου οργανώσαμε πάλι μετά από πολλά χρόνια έκθεση παιδικού βιβλίου στα πλαίσια της Παγκόσμιας Μέρας Παιδιού. Επειδή όμως παιδεία δεν είναι μόνο η γνώση αλλά και η συμπεριφορά μας απέναντι στους συνανθρώπους μας διοργανώσαμε παιδικό παιχνίδι «Εύρεσης Θησαυρού» για να μαζευτούν τρόφιμα για την ενίσχυση του κοινωνικού παντοπωλείο της πόλης μας. Κυρίες και κύριοι συνάδελφοι, φίλοι του βιβλίου και της γνώσης, Το όραμα μας στη Δημοτική Βιβλιοθήκη Λάρνακας είναι μια βιβλιοθήκη που να ανταποκρίνεται συνεχώς στις προκλήσεις και τις απαιτήσεις του μέλλοντος. Η τεχνολογία δεν είναι εχθρός των βιβλιοθηκών, είναι σύμμαχος της γνώσης. Δεν ήρθε να αντικαταστήσει το χαρτί όπως πολλοί λένε, ήρθε για να μεταφέρει τη γνώση που είναι αποτυπωμένη στο χαρτί σε ακόμη περισσότερα άτομα, σε ακόμη πιο απόμακρα μέρη. Πιο πρακτικά για το μέλλον θα ήθελα να προωθηθεί η δημιουργία του θεσμού της κινητής βιβλιοθήκης, έτσι ώστε η Δημοτική Βιβλιοθήκη να ανοίξει τις πύλες σε κάθε χωριό και δημοτικό σχολείο της επαρχίας Λάρνακας. Το όραμα μου αυτό αποτελεί έμπνευση από ένα μικρό\n8 αγοράκι που στην επίσκεψη του με το δημοτικό του σχολείο μου εμπιστεύτηκε ότι αυτό επιθυμεί να έρχεται αλλά οι γονείς του αδυνατούν να το φέρνουν. Περαιτέρω θα ήθελα να δημιουργηθεί λέσχη ανάγνωσης ενηλίκων και μόνιμος θεσμός Παγκύπριας έκθεσης βιβλίου στην πόλη του Ζήνωνα. Κλείνοντας θα ήθελα να συγχαρώ τους διοργανωτές για την άρτια οργάνωση και το ενδιαφέρον του θέματος και να σας ευχαριστήσω για την προσοχή σας.


Επιχείρηση όμορφα νύχια | Vita.gr\nΟμορφιά 5 Ιουλίου 2018 | 16:48 | Από την Κατερίνα Τσιλιμιδού\nΕπιχείρηση όμορφα νύχια\nΟι στοιχειώδεις κανόνες για υγιή, όμορφα και δυνατά νύχια καθώς και 5 συνήθειες που δεν γνωρίζαμε ότι τα καταστρέφουν.\n#1 Ενυδάτωση για γερά νύχια\nΟ πρώτος και κυριότερος κανόνας. Ιδιαίτερα το καλοκαίρι όπου ο ήλιος, η θάλασσα, ο αέρας, αλλά και οι αλλεπάλληλες στρώσεις από βερνίκι αφυδατώνουν τα νύχια, η ενυδάτωση παίζει πολύ μεγάλο ρόλο. Ετσι, κάθε βράδυ θυμόμαστε να απλώνουμε ένα ενυδατικό προϊόν στα πετσάκια των χεριών και ποδιών αλλά και στα πέλματα, για να παραμένουν και αυτά όμορφα και απαλά, χωρίς σκληρύνσεις. Μερικές ενδεδειγμένες προτάσεις είναι η βαζελίνη, το καστορέλαιο αλλά και ειδικές συνθέσεις με βιταμίνες.\n#2 Φοράμε πλαστικά γάντια όποτε κάνουμε φασίνα\nΟι δουλειές του σπιτιού, από την κηπουρική ως το καθάρισμα του μπάνιου και το πλύσιμο των πιάτων, είναι καταστροφικές για τα νύχια και για τη διάρκεια του βερνικιού. Tip: Για έξτρα απαλότητα απλώνουμε μια κρέμα χεριών προτού βάλουμε τα γάντια. Η ζέστη θα βοηθήσει τα θρεπτικά συστατικά να απορροφηθούν καλύτερα.\n#3 Φερόμαστε… ευγενικά στα πετσάκια\nΑσχετα αν τα θεωρούμε αντιαισθητικά, τα πετσάκια έχουν λόγο ύπαρξης: προστατεύουν τα νύχια από μικρόβια και μολύνσεις και από το σπάσιμο. Κόβουμε μόνο όσα είναι απολύτως απαραίτητα, διαφορετικά τα σπρώχνουμε προς τα πίσω με ένα στικ. Αν δεν ξέρουμε πόσο πρέπει να κόψουμε, ή αν δεν κάνουμε συχνά μανικιούρ, τότε καλύτερα να χρησιμοποιήσουμε το στικ, γιατί όταν κόβουμε τα πετσάκια, αυτά μακραίνουν πιο γρήγορα και γίνονται πιο σκληρά. Η δουλειά μας θα γίνει πιο εύκολα μετά το μπάνιο, που θα έχουν μαλακώσει.\n#4 Αποφεύγουμε την ανάπτυξη του νυχιού μέσα στο δέρμα\nΣυνήθως συμβαίνει στα πόδια. Το νύχι καθώς μεγαλώνει εισχωρεί στο δέρμα και προκαλεί ενόχληση και πόνο. Για να το αποφύγουμε, κόβουμε τα νύχια των ποδιών εντελώς ίσια. Αυτός ο κανόνας είναι σημαντικός ιδιαίτερα για όσους πάσχουν από διαβήτη, γιατί τα πόδια είναι επιρρεπή σε μολύνσεις και ευαισθησίες.\n#5 Μετά το ντους στεγνώνουμε καλά τα δάχτυλα των ποδιών\nΗ παγιδευμένη υγρασία ευνοεί την ανάπτυξη μυκητιάσεων, γι’ αυτό προτού βάλουμε παπούτσια σκουπίζουμε πολύ καλά τα πόδια και την περιοχή ανάμεσα στα δάχτυλα. Ευτυχώς, όμως, το καλοκαίρι οι περισσότεροι φοράμε ανοιχτά παπούτσια και έτσι τα πόδια αναπνέουν.\n#6 Αερίζουμε τα παπούτσια μας\nΜετά από μια κουραστική μέρα βγάζουμε έξω στο μπαλκόνι τα παπούτσια μας, ιδιαίτερα τα αθλητικά, ή όποια ζευγάρια φοράμε περισσότερο και ιδρώνει το πόδι μας μέσα σε αυτά. Ο λόγος είναι ο ίδιος με τον παραπάνω: Για να φύγει η υγρασία, για να αποφύγουμε την ανάπτυξη μυκήτων μέσα στο παπούτσι και κατ’ επέκταση στα πόδια μας.\n#7 Επιλέγουμε κάλτσες από 100% βαμβάκι\nΑπορροφούν καλύτερα την υγρασία, καταπολεμώντας το ανθυγιεινό περιβάλλον.\n#8 Παρατείνουμε τη διάρκεια του βερνικιού\nΑνανεώνουμε το μανικιούρ μας απλώνοντας μια στρώση top coat, που προστατεύει το βερνίκι και το εμποδίζει να ξεφλουδίσει.\n#9 Εμπλουτίζουμε τη διατροφή μας με βιταμίνες\nΤο σύμπλεγμα βιταμινών Β και ιδιαίτερα η βιοτίνη δυναμώνουν τα νύχια. Ελβετοί ερευνητές μελέτησαν την επίδραση της βιοτίνης σε ανθρώπους με εύθραυστα νύχια και ανακάλυψαν ότι η καθημερινή λήψη 2,5 μιλιγκράμ βιοτίνης για διάστημα σχεδόν πέντε μηνών δυναμώνει θεαματικά τα νύχια.\n#10 Γάλα κανείς;\nΑν δεν είστε δυσανεκτικοί στα γαλακτοκομικά, προσθέστε ένα ποτήρι γάλα και ένα βραστό αβγό στο καθημερινό σας διαιτολόγιο. Πλούσια σε ψευδάργυρο, θα κάνουν θαύματα στα νύχια, ιδιαίτερα αν έχουν αυτά τα άσπρα σημαδάκια (ένδειξη χαμηλής ποσότητας ψευδαργύρου στον οργανισμό).\n#11 Χρησιμοποιούμε σωστά τη λίμα\nΓια να αποφύγουμε το σπάσιμο των νυχιών δεν λιμάρουμε με κινήσεις δεξιά-αριστερά, αλλά προς μία μόνο κατεύθυνση. Επίσης, αποφεύγουμε τη λίμα μετά το μπάνιο. Τα βρεγμένα, μαλακά νύχια σπάζουν πιο εύκολα.\n#12 Κάνουμε ειδικό μασάζ\nΓια λαμπερά, λεία και σούπερ δυνατά νύχια χρησιμοποιούμε το εργαλείο που λέγεται buffer και το περνάμε από την επιφάνεια των νυχιών αλλά και γύρω-γύρω από τα πετσάκια. Αυτό διεγείρει την κυκλοφορία του αίματος στα νύχια, αυξάνει την οξυγόνωση, άρα και την ανάπτυξή τους.\n#13 Τα διατηρούμε γυαλιστερά\nΑκόμη και μία διάφανη στρώση βερνίκι προστατεύει τα νύχια και τους δίνει ένα εφέ λάμψης. Αν ωστόσο τα προτιμάμε βαμμένα, τότε πρώτα εφαρμόζουμε απαραιτήτως το base coat, που θα προστατεύσει το νύχι, δυο λεπτές στρώσεις βερνίκι και τέλος το top coat που θα σφραγίσει το αποτέλεσμα και θα δώσει έξτρα λάμψη.\nΠροσοχή: To βερνίκι πρέπει να αφαιρείται το πολύ μετά από 10 ημέρες.\n#14 Αποφεύγουμε κάποια συστατικά που περιέχουν τα ξεβαφτικά νυχιών\nΚαλό είναι να αποφεύγουμε το ασετόν ή τη φορμαλδεϋδη γιατί αφυδατώνουν. Προτιμάμε ξεβαφτικά με έλαια.\n5 συνήθειες που καταστρέφουν τα νύχια χωρίς να το καταλαβαίνουμε\n1. Τα «σκληρά» σαμπουάν και αφρόλουτρα με αλκαλικό ph που απογυμνώνουν τις φυσικό ενυδατικό φιλμ των νυχιών.\n2. Το μπάνιο στην πισίνα όχι μόνο αλλοιώνει το χρώμα των βαμμένων μαλλιών αλλά αφαιρεί πιο γρήγορα το βερνίκι.\n3. Το καθάρισμα της βεράντας και η κηπουρική. Ακόμη και αν δεν ασχολούμαστε πολλή ώρα, είναι βασικό να φοράμε γάντια για να προστατεύουμε τα χέρια και τα νύχια μας από τον ήλιο.\n4. Το νευρικό χτύπημα των δαχτύλων στο τραπέζι. Οσο περίεργο και αν ακούγεται, αυτή η συνήθεια αποδυναμώνει τα νύχια. Κάτι παρόμοιο συμβαίνει όταν γράφουμε αρκετή ώρα, χτυπώντας τις άκρες των δαχτύλων στο πληκτρολόγιο του υπολογιστή.\n5. Η υπερβολική έκθεση στον ήλιο. Ούτε τα νύχια γλιτώνουν τις καταστροφικές συνέπειες του ήλιου. Οταν είμαστε στην πόλη, χρησιμοποιούμε αντηλιακό ή μια κρέμα με SPF στα χέρια. Στην παραλία δεν ξεχνάμε να βάλουμε αντηλιακό στα δάχτυλα των ποδιών.


Πώς το Internet δυσκολεύει την ζωή μας | fotisff\nΠώς το Internet δυσκολεύει την ζωή μας\nPosted by fotakou on September 18, 2012\nΠρόσφατα άρχισα να αναρωτιέμαι πόσο χρήσιμο εργαλείο είναι το Internet,σε ΟΤΙΔΗΠΟΤΕ και αν κάνουμε.\nΕιλικρινά,σκεφτείτε την επόμενη σας πράξη και αν δεν είστε σίγουροι μπορείτε να καταφύγετε στο Internet για να βρείτε περαιτέρω πληροφορίες. Γλυτώνουμε χρόνο και αρκετές φορές χρήμα με μερικά κλικ.\nΑλλά από την άλλη έρχεται και το πρόβλημα της παραπληροφόρησης. Και γενικά το Internet βρίθει από παραπληροφόρηση. Πολλά άτομα λένε πράγματα και δεν έχουν τίποτα για να τα αποδείξουν πέρα από τον λόγο τους. Και εμείς πρέπει να τα πιστέψουμε επειδή τα λένε άγνωστοι πίσω από ηλεκτρονικές οθόνες.\nΌπως είχε πει και ο Christopher Hitchens,ότι μπορεί να επιβεβαιωθεί χωρίς απόδειξη, μπορεί και να απορριφθεί χωρίς απόδειξη.\nΣκεφτείτε το λίγο. Αυτά που διαβάζετε κάπου δεν έχουν λογική; Ζητήστε κάποιες αποδείξεις. Δεν είναι κακό. Φράσεις όπως “η εμπειρία μου έχει δείξει ότι” ή “χιλιάδες έρευνες δείχνουν” δεν είναι αρκετές.\nΗ εμπειρία μπορεί απλά να έχει προσφέρει κάτι παρατηρήσεις και συσχετίσεις,όχι τον ντε φάκτο λόγο που κάτι συμβαίνει.\nΑφού υπάρχουν χιλιάδες έρευνες τότε δεν θα ναι δύσκολο να μας δώσουν καμιά δεκάρα,έτσι; Προσοχή,μιλάμε για έρευνες,όχι άρθρα σε άλλα site που πάλι δεν έχουν τις έρευνες. Οι έρευνες πρέπει να έχουν το όνομα του Journal που δημοσιεύτηκαν(τεύχος και ημερομηνία) καθώς και,για τους ψαγμένους,όλη την έρευνα,όχι μόνο το abstract που είναι ο σύντομος επίλογος σε μια μεγάλη έκθεση.\nΑς δούμε ένα παράδειγμα. Διαβάστε εδώ αν δεν βαριέστε. Ο συγγραφέας εξηγεί την θέση του κατά των γαλακτοκομικών και κάνει κάποιες αναφορές για την ποιότητα του γάλατος και τυχόν προβλήματα που μπορεί να παρουσιάσει η κατανάλωση. Κάπου ενδιάμεσα,λίγο πριν το “Μύθος ή Αλήθεια” λέει:\nΓιατί εγώ και χιλιάδες ασθενείς μου,σήμερα,είναι ελεύθεροι ασθενειών του αναπνευστικού συστήματος και όχι μόνο\nΣιγά ρε Dr Gregory House με τους χιλιάδες ασθενείς!\nΜην παρεξηγηθώ,μαρέσει η στάση του σε διάφορα θέματα όπως αυτό της “υγειής” διατροφής αλλά πρέπει να είμαστε ρεαλιστικοί. Από την στιγμή που δεν γίνεται κάποια αναφορά σε έρευνα,είμαστε αναγκασμένοι να τα πιστέψουμε όλα;\nΝαι μας κάνει να νοιώθουμε “ψαγμένοι” όταν διαβάζουμε το internet και ναι μπορεί να έχει δίκαιο,αλλά να δαιμονοποιήσουμε τα γαλακτοκομικά χωρίς λόγο και αιτία;\nΑυτή ακριβώς η στάση είναι το πως σιγα σιγα όλες οι τροφές και όλο το περιβάλλον μας,φταίne για διάφορα προβλήματα που μας έχουν συμβεί. Ποτέ δεν φταίμε εμείς,πάντα κάτι άλλο φταίει. Το κρέας δεν μεγαλώνει σε καλές συνθήκες,τα φρούτα και τα λαχανικά έχουν πολλά φυτοφάρμακα,οι ξηροί καρποί και τα δημητριακά θέλουν ειδική επεξεργασία για να απορροφηθούν και τα γαλακτοκομικά,ξέρετε,Σπάρτακος. . .\nΣυγκρίνετε το παραπάνω άρθρο,με αυτό από τον Brad Pillon.Ο Brad κάνει μια πολύ καλή δουλειά να επισημάνει την πιθανή συσχέτιση μεταξύ γάλατος και ακμής και το κάνει με εξαιρετικά επαγγελματικό τρόπο. Αναφορά σε ορμόνες,έρευνες καθώς και μια ματιά στην άλλη μεριά του νομίσματος που δείχνει ότι δεν είμαστε ακόμα 100% σίγουροι για τους μηχανισμούς που προκαλούν την ακμή.\nΑυτό θα πει επαγγελματισμός και πάνω από όλα,καλή πηγή στο Internet. Οταν κάποιος σας μιλά για ένα θέμα το οποίο δεν γνωρίζεται,σας παρουσιάζει μια πληθώρα αποδείξεων για το επιχείρημά του αλλά από την άλλη σας λέει και το άλλο μισό της ιστορίας,είστε βέβαιοι ότι μπορείτε να τον ακούσετε ακόμα και αν δεν συμφωνείτε με όλα όσα λέει.\nΚαταλαβαίνετε οπότε πως το Internet δυσκολεύει την ζωή μας; Αρχικά είμαστε χαρούμενοι στο να βρούμε μια απλή λύση στα προβλήματά μας. Μετά όμως,αρχίζουμε και ψάχνουμε ακόμα περισσότερο και βρίσκουμε αντικρουόμενες απόψεις που μας κάνουν να ψάχνουμε περισσότερο και μερικες φορες να μην καταληγουμε στο πιο μονοπάτι να ακολουθήσουμε.\nΜην ανησυχείτε! Είναι λογικό και αναμενόμενο να ψάχνετε ακόμα περισσότερο για κάτι που σας ενδιαφέρει.\nΦροντίστε να ρίξετε μια ρεαλιστική ματιά στις πληροφορίες που βρίσκετε και αν είναι δυνατόν,συζητήστε τες με άτομα που έχουν εμπειρία στο εν λογω αντικείμενο.\nΑπό εκεί και πέρα πρέπει να κάνετε υπομονή και να δοκιμάσετε ότι διαβάζετε. Ξέρω δύσκολο,αλλά δεν λένε ότι σημασία δεν έχει ο προορισμός,αλλά το ταξίδι; Εφόσον δεν κάνετε κύκλους και προχωράτε,τότε το ταξίδι πάει καλά.\nΕλπίζω να είδατε με έναν απλό τρόπο πως το Internet μπορεί να δυσκολέψει την ζωή μας. Οι απόψεις είναι διίσταντα οτιδήποτε και αν ψάχνετε,οπότε καλύτερα να είστε προετοιμασμένοι.\nΤέλος,περιμέντε άλλο ένα άρθρο πριν το Σαββατοκύριακο. Μέχρι τότε,ώπα γκανγκαμ στάηλ!\n← Προπόνηση κάθε μέρα;\tΜην είστε ο τύπος που. . . →\t4 responses to “Πώς το Internet δυσκολεύει την ζωή μας”\tΈνας αναγνώστης...\tSeptember 18, 2012 at 1:42 pm\nΑπό όταν εντόπισα το μπλογκ σου το διαβάζω τακτικά και μπορώ να πω ότι μου αρέσει πολύ. Συνέχισε έτσι!\nΣτο θέμα τώρα :Ρ Συμφωνώ πολύ με αυτά που λες. Δυστυχώς το περιβάλλον των περισσοτέρων μας ωθεί στο να γινόμαστε παθητικοί δέκτες και να μην πολυσκεφτόμαστε. Ελπίζω αυτό το άρθρο να δώσει κάποιο ερέθισμα για σκέψη🙂\nΘα ήθελα επίσης να σε ρωτήσω σχετικά με το πρώτο άρθρο που αναφέρεις. Κατά πόσο αληθεύουν και έχουν στοιχεία που υποστηρίζουν κάποια από αυτά που αναφέρει;\nΣυγκεκριμένα μου έκαναν εντύπωση:\n1) “Αυτή η δόση (καζεΐνης) δεν είναι τοξική για το ανθρώπινο σώμα;”\nΠολλά πράγματα είναι τοξικά σε μεγάλες δόσεις, όπως και το οξυγόνο, αλλά αν είναι έτσι τότε όταν ο αρθρογράφος έπινε 3λτ τη μερα μάλλον θα είχε χαιρετίσει…\n2) “Το γάλα είναι μια πολύ οξεοβριθής τροφή, η οποία δηλητηριάζει ολόκληρο το σώμα.”\nΕιδικά το τελευταίο μου φαίνεται ύπερύπερβολή…\n“Όχι μόνο δε σου δίνει ασβέστιο, αλλά απεναντίας σου αφαιρεί ασβέστιο από τα κόκαλα και τα δόντια, για να μπορέσει να επαναφέρει ομοιόσταση (οξεοβασική ισορροπία) στον οργανισμό”\nΚαι αυτό μου κάνει εντύπωση. Δεν το είχα ψάξει ποτέ, αλλά αν θυμάμαι καλά έχω ακούσει από διάφορους ενδοκρινολόγους (αξιόλογους στα μάτια μου) να προτείνουν γάλα σε σχετικές περιπτώσεις.\n3) “Περιέχει ασβέστιο. Ασβέστιο, όμως, σε ανόργανη μορφή, το οποίο δεν μπορεί να αφομοιωθεί από τον ανθρώπινο οργανισμό.”\nΈχουμε κάτι (πηγή/μελέτη/έρευνα) πάνω σε αυτό;\nΕυχαριστώ και συγγνώμη για την έκταση, αλλά μου φάνηκαν αρκετά περίεργα αυτά…\nReply\tfotakou\tSeptember 20, 2012 at 10:16 am\nΕυχαριστώ για τα καλά σου λόγια,περίμενε άλλο ένα άρθρο αύριο😉\nΓια όλα αυτά που με ρωτάς,τόσα χρόνια στο νετ,τα έχω διαβάσει πολλέεεεεες φορές. Ειδικά σε site στυλ paleo diet. Στην τελική έχει να κάνει με σένα. Δεν μπορεί κάποιος να σου δώσει αδιάψευστα στοιχεία που να δείχνουν ότι το γάλα είναι κακό για σένα παρά μόνο να κάνεις εσύ μόνος μια δοκιμή και να δεις αν παρατηρείς κάποια διαφορά.\nΠροσωπικά δεν έπινα γαλακτοκομικα ΧΡΟΝΙΑ(φάση 2 χρόνια;δεν ειναι πολλά αλλά είναι κάτι αν σκεφτείς ότι ασχολούμε με όλο το fitness από το 2006). Οταν ξανάρχισα να πίνω δεν είδα την παραμικρή διαφορά. Ούτε φλέγματα ούτε τέτοιες βλακείες. Αν έχεις κάποια εξακριβωμένη δυσανεξία σε λακτόζη τότε καλό θα ήταν να έτρωγες μόνο καλής ποιότητας γιαούρτι και να έπινες κεφίρ/ξινόγαλο. Εχουν και τα προβιοτικά οπότε δεν κάνουν κακό.\nΣτην τελική αυτό που ρωτάω αρκετούς όταν μου λένε ότι μία τροφή είναι κακή είναι τα εξής;\nΤρως junk food;\nΑν οδηγείς,μήπως δεν βάζεις και ζώνη;\nΑν μου πουν ναι σε μερικά,απαντω με το εξης\n“Τότε μην μου θεωρεις επικινδυνο το ”\nΓενικα η παλεο κοινοτητα ειναι καπως επικινδυνη και με τον τροπο της μας κανει την δουλεια μας επικινδυνη. Στην τελική,φάε απόλα. Εκτός και αν υπάρχουν αδιάψευστες αποδείξεις ότι μια τροφή σας κάνει κακό τότε μην την κόψετε. Ο ψυχολογικός εσωτερικός πόλεμος που κόψατε κάτι χωρίς καλή δικαιολογία θα σας κάνει να το σκέφτεστε όλη την ώρα και κάποια στιγμή θα σπάσετε.\nReply\tΈνας αναγνώστης...\tSeptember 21, 2012 at 3:36 pm\nΠράγματι όλα έχουν κάποιο βαθμό επικινδυνότητας στη ζωή μας και θα ήταν αστείο κάποιος που καπνίζει ή οδηγεί χωρίς ζώνη να λέει π.χ. το γάλα επικίνδυνο.\nΣυνέχισε την καλή δουλεία!\nPingback: Θεσπέσιο υλικό! « fotisff


Μην αμφιταλαντεύεσαι - INNERWORK - ΑΥΤΟΠΡΑΓΜΑΤΩΣΗ - ΠΝΕΥΜΑΤΙΚΟΤΗΤΑ - ΔΙΑΛΟΓΙΣΜΟΣ - ΨΥΧΟΛΟΓΙΑ\nΠροκειμένου να αυξήσουμε την αποτελεσματικότητά μας όσον αφορά την ενίσχυση της προσωπικής μας δύναμης από τη μια μεριά και τη διαδικασία της ωρίμανσης ως ανθρώπων από την άλλη, καλό θα ήταν να λάβουμε υπόψη ένα βασικό παράγοντα. Το ότι αμφιταλαντευόμαστε. Η εξασθένιση του όντος μας από αυτή τη στάση είναι ανυπολόγιστη. Και το ερώτημα είναι: όταν αμφιταλαντεύομαι έχω τη δυνατότητα να σχηματίζω αξιόπιστες απόψεις; Ένας αμφιταλαντευόμενος και συνεπώς αδύναμος χαρακτήρας, διαθέτει τα απαιτούμενα προσόντα για να αξιολογήσει μια κατάσταση; Και αν συνειδητοποιήσει αργότερα ότι έσφαλε, έχει το θάρρος και την ευελιξία να αλλάξει γνώμη. Ή μήπως έχει αναγορεύσει τις "απόψεις" του σε κάτι το ιερό.\nΈχει ειπωθεί: “να είσαι θερμός ή ψυχρός, γιατί μισώ τους χλιαρούς”. Όταν κάνουμε κάτι η εστίασή μας πρέπει να είναι απόλυτη. Δεν πρέπει να σκεφτόμαστε κάτι και να επηρεαζόμαστε από κάτι άλλο. Ασφαλώς ενυπάρχουν στη φύση ενός γεγονότος πολλοί εγγενείς παράγοντες, αλλά να μην ξεχνάμε ότι η θέλησή μας είναι επίσης ένας από αυτούς. Επιπλέον δεν πρέπει να αναμιγνύουμε σε συναισθηματικό επίπεδο αντιφατικές επιδράσεις. Αυτό δεν έχει σχέση με τη στενομυαλιά, ή με τη δυσκολία προσαρμογής σε απρόβλεπτες καταστάσεις. Είναι ένα ασυνήθιστο μίγμα. Αποφασιστικότητα και σταθερότητα, από τη μια πλευρά και ευελιξία από την άλλη. Ο συνδυασμός των δύο αυτών φαινομενικά αντιφατικών χαρακτηριστικών δεν γίνεται με εκλογίκευση και θεωρίες, αλλά είναι θέμα "διάθεσης", θέμα "αίσθησης" μίας κατάστασης. Κάτι σαν την αίσθηση της ισορροπίας όταν οδηγούμε ένα ποδήλατο. Δεν ισορροπούμε με διανοητικές διεργασίες, αλλά έχουμε την “αίσθηση” της ισορροπίας στο σώμα μας και αυτή υλοποιείται, χωρίς τη μεσολάβηση της καθημερινής μας διάνοιας.\nΘα αναφέρω ένα παράδειγμα εστίασης. Έστω π.χ. ότι τρέχω να προλάβω το λεωφορείο για να πάω στη δουλειά μου. Εκείνη τη στιγμή πρέπει “να τα δώσω όλα” όπως λένε. Δεν είναι η κατάλληλη ώρα να σκεφτώ αν η εργασία μου με ικανοποιεί ως άνθρωπο, ή αν δουλεύω σε μια βιομηχανία η οποία ρυπαίνει το περιβάλλον. Ούτε αν ο ιδιοκτήτης της βιομηχανίας αυτής καρπώνεται την υπεραξία της εργασίας μου και καταπιέζει το προλεταριάτο. Δεν θα σκεφτώ όλα αυτά την ώρα που τρέχω. Αν το κάνω θα καταλήξω να τρέχω πιο αργά και θα χάσω το λεωφορείο γιατί εγώ ο ίδιος θα ΥΠΟΣΚΑΨΩ ΤΑ ΚΙΝΗΤΡΑ ΜΟΥ. Χάνοντας το λεωφορείο δεν θα αυξηθεί ο βαθμός της προσωπικής ικανοποίησης από την εργασία μου, δεν θα αντιμετωπιστεί η κλιματική αλλαγή και σίγουρα δεν θα νικηθεί ο καπιταλισμός. Θα είμαι απλά ένας ανόητος που θα κινδυνέψει να χάσει τη δουλειά του.\nΘα μου πείτε, αυτά είναι θέματα που πρέπει να τα λάβουμε υπόψη μας. Ναι, αλλά όχι την ώρα που τρέχουμε να προλάβουμε το λεωφορείο. Θα τα αναλογιστούμε όταν μπούμε μέσα και καθόμαστε στη θέση μας, μιας και τότε έχουμε άφθονο χρόνο για χάσιμο. Αν όμως το παρακάνουμε, με τον ίδιο τρόπο που αποδυναμώσαμε την προσπάθειά μας να τρέξουμε γρήγορα, θα υποσκάψουμε επίσης την απόδοση στην εργασία μας.\nΈνα πράγμα τη φορά. Όχι δύο ταυτόχρονα. Δεν θα απορρίψουμε κάτι αλλά θα το εξετάσουμε στην ώρα του. Μετά από το προηγούμενο. Αν τα αναμίξουμε θα καταλήξουμε να αμφιταλαντευόμαστε συναισθηματικά και δεν θα υλοποιήσουμε ούτε το ένα, ούτε το άλλο. Θα έχουμε τα λεγόμενα “διλήμματα”, για τα οποία πιστεύω ότι είναι ανύπαρκτα. Είναι προϊόντα μίξης των δικών μας επιθυμιών και των ασυνείδητων επιδράσεων που δεχθήκαμε από το περιβάλλον.\nΛαμβάνουμε υπόψη όλη την πολυπλοκότητα της ζωής, αλλά δεν αναμιγνύουμε τον έναν παράγοντα με τον άλλον. Τους εξετάζουμε ως διακριτές οντότητες, η οποίες αλληλεπιδρούν και όχι ως ένα νερόβραστο “χυλό” χωρίς ιδιαίτερα χαρακτηριστικά. Υπ’ αυτή την έννοια μια συντροφιά ανθρώπων (ή και λαών ακόμα), αποτελείται από ιδιαίτερες προσωπικότητες τις οποίες συνδέει κάτι κοινό και όχι από απρόσωπα φαντάσματα που έχουν χάσει την ιδιαιτερότητά τους γιατί έχουν καταστεί αποχρωματισμένα στοιχεία κάποιας ασαφούς μάζας.\nΤο μυστικό βρίσκεται στο να εργαστούμε με τα “σημεία επαφής”, δηλαδή τις σχέσεις μεταξύ διαφορετικών καταστάσεων και όχι να τις αναμίξουμε, νοθεύοντας και τις δύο. Υπάρχω ΕΓΩ και υπάρχεις ΕΣΥ. Μπορούμε να έχουμε μια σχέση. Αν όμως εγώ αρχίσω να υιοθετώ στάσεις και προτιμήσεις δικές σου γιατί επηρεάζομαι, τότε παύω να είμαι εγώ, αλλά δεν είμαι ούτε εσύ. Είμαι ένα τίποτα.\nΌλοι μας μπορούμε σχετικά εύκολα να αξιολογήσουμε τα προσόντα μας ως αθλητών, νευροχειρούργων, ή υδραυλικών. Αλλά κανείς, κυριολεκτικά κανείς, δεν υπέβαλλε στον εαυτό του την απλούστατη ερώτηση: Έχω την ικανότητα να υπάρχω ως ανεξάρτητο άτομο και να μην είμαι έρμαιο του κάθε “ανέμου” που φυσάει; Αυτή η ικανότητα, με κάποιο μαγικό τρόπο, θεωρείται δεδομένη από το σύμπαν και τους θεούς. Αλλά δεν είναι.\nΠρέπει όμως να καταλάβουμε πως αν δεν καταλήξουμε σε μια γνώμη, σε μια σειρά πράξεων που εκτελούμε, τελικά θα παραλύσουμε ανίκανοι να κάνουμε το ο,τιδήποτε, γιατί απλά θα χάσουμε την όποια εμπιστοσύνη έχουμε στον εαυτό μας να εκπονεί σχέδια δράσης και να τα υλοποιεί.\nΌταν σταματήσουμε να αμφιταλαντευόμαστε θα αντιληφθούμε ότι μια σημαντική μεταμόρφωση έχει επέλθει στη ζωή μας και στην ψυχική μας διάθεση. Το ποσό της ενεργητικότητας θα αυξηθεί και αυτό θα γίνει αισθητό στο περιβάλλον μας, με ποικίλους τρόπους. Η σιωπηλή ισχύς η οποία γεννάται από την εστίαση της βούλησής μας δεν θα περάσει απαρατήρητη, ούτε θα αφήσει εμάς τους ίδιους στην ίδια κατάσταση που ήμασταν έως τώρα. Είναι θέμα εμπειρίας και κάποιοι από σας θα το διαπιστώσετε στην πράξη.


ΣΣΕ Archives - Το Ροδάμι\nΤην απάντησή του στα ψέματα και τις απάτες της κυβέρνησης γύρω από την επαναφορά των συλλογικών συμβάσεων και τις αυξήσεις στους κλαδικούς μισθούς δίνει το ΠΑΜΕ με ένα βίντεο που έχει χιουμοριστικό τόνο. Σε ανακοίνωσή του το ΠΑΜΕ σημειώνει: «Η κυβέρνηση τάζει φύκια και μεταξωτές κορδέλες. Η πραγματικότητα βρίσκεται στην κατάσταση που αντιμετωπίζουν καθημερινά οι εργαζόμενοι στους κλάδους και […]\nΈνα “μίνιμουμ” προστασίας των οδηγών τουριστικών λεωφορείων, ζητά το Εργατικό Κέντρο Ρόδου με παρέμβαση του Υπουργείου Εργασίας\n20 Αυγούστου 2018 by\nΓια “ένα μίνιμουμ προστασίας των οδηγών τουριστικών λεωφορείων ως προς την αμοιβή τους και τις θεσμικές τους διεκδικήσεις” κάνει λόγο το Εργατικό Κέντρο Ρόδου, με ανοικτή επιστολή που έστειλε σήμερα και ζητά να επιτευχθεί με παρέμβαση των Υπουργείων Εργασίας, Μεταφορών, Εσωτερικών, των βουλευτών της Δωδεκανήσου,του Περιφερειάρχη, του Δημάρχου, του Προέδρου της Ένωσης Ξενοδόχων Καμπουράκη Α. […]\nFiled Under: Εργαζόμενοι, Τοπικα Tagged With: ανοικτή επιστολή, απεργία οδηγών τουριστικών λεωφορείων, Εργατικό Κέντρο Ρόδου, ΣΣΕ\nYπογραφή ΣΣΕ με αυξήσεις, ζητά η ΑΓΩΝΙΣΤΙΚΗ ΣΥΝΕΡΓΑΣΙΑ ΔΙΠΛ. ΞΕΝΑΓΩΝ ΔΩΔ/ΣΟΥ, σε μια εποχή που τα νούμερα στο κλάδο του Τουρισμού ‘’κτυπούν’’ κόκκινο. Αναλυτικά η ανακοίνωση: “Συνάδελφοι ! Είμαστε ήδη στο β’μισό του Ιουνίου και ακόμα δεν έχει υπογραφεί ΣΣΕ και με δεδομένο ,ότι το τελευταίο διάστημα είχαμε εξελίξεις με την ψήφιση του Πολυνομοσχέδιου 14.06 ,όπου […]


Πώς να διοργανώσετε το πιο πολύχρωμο πάρτι για κορίτσια - 4moms\nΠώς να διοργανώσετε το πιο πολύχρωμο πάρτι για κορίτσια\n4moms team, 16-09-2020\nΤα παιδικά όνειρα των κοριτσιών είναι πολύχρωμα. Είναι γεμάτα ουράνια τόξα, νεράιδες, πριγκίπισσες, μονόκερους και κάθε λογής φανταστικά ζώα, ενώ το φόντο συντίθεται από μια εκτυφλωτική πανδαισία χρωμάτων.\nΈτσι ακριβώς πρέπει να είναι και τα πάρτι τους· βγαλμένα από ένα παραμυθιακό σύμπαν. Αν λοιπόν ψάχνετε ιδέες για να διοργανώσετε ένα πάρτι με βάση το χρώμα που θα εντυπωσιάσει μικρούς και μεγάλους, απλά συνεχίστε την ανάγνωση. Τα χαμόγελα και τα γεμάτα ευτυχία μάτια των κοριτσιών στο πάρτι αυτό, θα είναι εγγυημένα.\nΠολύχρωμο, όπως τα παιδικά όνειρα\nΤο «μυστικό» για ένα πολύχρωμο πάρτι, φυσικά δεν έγκειται σε κάτι άλλο παρά κυρίως στη διακόσμηση – και φυσικά στην προκειμένη δεν χωράει κανένας μινιμαλισμός. Το χρώμα πρέπει να είναι ο απόλυτος κυρίαρχος παντού· χρώμα σε κάθε τόνο και σε κάθε απόχρωση. Πρώτο βήμα βεβαίως είναι να επιμεληθείτε τον χώρο του πάρτι· κρεμάστε παντού στους τοίχους γιρλάντες και φουσκώστε πολλά μπαλόνια σε διάφορα «κοριτσίστικα» σχέδια – με τόσες επιλογές που υπάρχουν δεν υπάρχει κανένας λόγος να μένετε στα τετριμμένα.\nΦυσικά σε ένα τέτοιο πάρτι γεμάτο χρώμα, στην χαρούμενη ατμόσφαιρα δεν ταιριάζει τίποτα λιγότερο από μία εξίσου πολύχρωμη και εντυπωσιακή τούρτα· η τούρτα είτε είναι απλή στα χρώματα του ουράνιου τόξου, είτε ιδιαίτερα περίτεχνη, επιβάλλεται να αντικατοπτρίζει την κοριτσίστικη ψυχοσύνθεση.\nΕννοείται φυσικά πως η ίδια φιλοσοφία ισχύει και για τα πιάτα, ποτήρια και μαχαιροπίρουνα με τα οποία θα σερβίρετε την τούρτα και τα υπόλοιπα εδέσματα στους καλεσμένους σας – απλά επιλέξτε το θέμα ή μοτίβο που εκφράζει την κόρη σας και ξέρετε πως θα την κάνει χαρούμενη!\nΜην παραλείψετε να τσεκάρετε τα είδη πάρτυ με κύκνο, όπου θα βρείτε πολλές παραμυθένιες επιλογές!\nΚάτι που σίγουρα δεν πρέπει να αμελήσετε, είναι να ενσωματώσετε εξίσου διασκεδαστικές δραστηριότητες στο πάρτι της κόρης σας.\nΜια πινιάτα (piñata) για παράδειγμα – το κλασσικό πλέον παιχνίδι των παιδικών πάρτι με τα εκατοντάδες υπέροχα σχήματα και χρώματα στα οποία την συναντάμε – όχι μόνο θα ταιριάξει καταπληκτικά στον τόνο που ορίσατε για το πάρτι, αλλά και θα χαρίσει στα παιδιά μοναδικές στιγμές διασκέδασης, ενώ τα ζαχαρωτά με τα οποία θα την γεμίσετε θα είναι η δίκαιη ανταμοιβή τους.\nΕξίσου πολύχρωμη δραστηριότητα είναι και ο «πόλεμος» με χρωματιστή σκόνη (ή αλλιώς πολύχρωμη πούδρα, όπως ονομάζεται). Εσείς απλά ετοιμάστε τις φωτογραφικές μηχανές για να καταγράψετε στα κλικ τα χαμόγελα των παιδιών σας σε μία από τις καλύτερες μέρες της ζωής τους!\nΓια να εντείνετε ακόμα περισσότερο την χρωματική πανδαισία, μπορείτε να ορίσετε “dress code” για το πάρτι σας, περιορίζοντας ακόμα περισσότερο οποιαδήποτε παράταιρη μονοτονία, τόσο στα παιδιά όσο και τους ενήλικες.\nΤιάρες και καπελάκια σίγουρα θα ενισχύσουν κι άλλο το γιορτινό κλίμα, κάνοντας τα κορίτσια να νοιώσουν ακόμα πιο πριγκίπισσες απ’ όσο είναι, ενώ αν πιστεύετε πως όλα αυτά δεν είναι αρκετά, μπορείτε να φτιάξετε στην κόρη σας μια φούστα “tutu” στα χρώματα του ουράνιου τόξου, η οποία θα ολοκληρώσει το παραμυθένιο κλίμα της μέρας που δικαιωματικά της ανήκει. Και μην ανησυχείτε μην τυχόν όλη αυτή η πανδαισία χρωμάτων φανεί υπερβολική, καθώς στον κόσμο των παιδιών δεν υπάρχουν αταίριαστα, χρώματα! Σε ένα πολύχρωμο πάρτι απαγορεύεται η μονοτονία, ο μινιμαλισμός και οτιδήποτε βαρετό. Όλοι γνωρίζουμε την ρήση «οὐκ ἐν τῷ πολλῷ τὸ εὖ»· εδώ όμως ισχύει ακριβώς το αντίθετο!\nΑφήστε τα παιδιά, αλλά και τους ενήλικες, να ζήσουν για μια μέρα στον πολύχρωμο και παραμυθένιο κόσμο της παιδικής ηλικίας, όπου απόλυτος κυρίαρχος θα είναι μόνο ένα συναίσθημα: η ευτυχία.


typoskritis.gr - Πρόγραμμα εκδηλώσεων της Ημέρας Μνήμης της Γενοκτονίας του Ελληνισμού του Πόντου την Κυριακή 24 Μαΐου στη Π.Ε. Ηρακλείου\nΤετάρτη 20 Μαΐου 2020 16:59 Κρήτη\nΠρόγραμμα εκδηλώσεων της Ημέρας Μνήμης της Γενοκτονίας του Ελληνισμού του Πόντου την Κυριακή 24 Μαΐου στη Π.Ε. Ηρακλείου\nΣύμφωνα με απόφαση του Υπουργείου Εσωτερικών οι εκδηλώσεις μνήμης της γενοκτονίας των Ελλήνων του Πόντου λόγω του κορωνοϊού COVID-19 θα γίνουν με τις ισχύουσες υγειονομικές διατάξεις και οι καταθέσεις στεφάνων θα πραγματοποιηθούν με περιορισμένο αριθμό ατόμων για λόγους δημόσιας υγείας και υπό την αυστηρή τήρηση των υγειονομικών διατάξεων.\n- Γενικός σημαιοστολισμός από 8ης πρωινής ώρας μέχρι τη δύση του\nηλίου της 24ης Μαΐου 2020.\n\tΕπίσημη έπαρση της Σημαίας στο μνημείο Ποντιακού Ελληνισμού. (παρκάκι στη συμβολή Λ. Κνωσσού και Ιωνίας).\n\tΕπίσημη Δοξολογία στο Μητροπολιτικό Ναό του Αγίου Μηνά κατά την οποία θα χοροστατήσει ο Σεβασμιότατος Αρχιεπίσκοπος Κρήτης κ.κ. Ειρηναίος. Για το ιστορικό των δραματικών ημερών θα μιλήσει η Γραμματέας του Συλλόγου της Ευξείνου Λέσχης Ποντίων Ηρακλείου κα. Τσαγκαράκη Αντωνία.\n\tΤελετή στο μνημείο Ποντιακού Ελληνισμού.\n\tΕπιμνημόσυνη δέηση.\n\tΚατάθεση στεφάνων από τους:\n\tΤήρηση ενός λεπτού σιγής στη μνήμη των νεκρών.\n\tΕπίσημη υποστολή της Σημαίας στο μνημείο Ποντιακού Ελληνισμού.